Пентаса narxi - Toshkent va butun O'zbekiston bo'yicha\nПентаса ТАБЛЕТКА 500мг №50\n276 900 so'mdan\nДори шакли: ажралиб чиқиши узайтирилган таблеткалар\nфаол модда: месалазин 500 мг;\nёрдамчи модда: повидон К 29/32 25 мг, этилцеллюлоза 6-9 мг, магний стеарати 1 мг, тальк 9 мг, микрокристалл целлюлоза 207 мг.\nАжралиб чиқиши узайтирилган таблеткалар 500 мг.\n10 таблеткалардан алюмин фольгали блистерга жойланади. 2, 3, 5, 6, 9 ёки 10 блистер ўрамда тиббиётда қўлланилишига доир йўриқнома билан картон қутига жойланади.\nБиринчи очишни назорати учун картон қутига стикер ёпиштирилган бўлиши мумкин.\nМесалазин - 5-аминосалицил кислотаси - ярали колит ва Крон касаллигини даволаш учун қўлланиладиган сулфасалазиннинг фаол компоненти хисобланади. Месалазиннинг перорал қабул қилинганидан кейин даволаш самараси яллиғланган ичак тўқималарининг маҳаллий кўп жихатадан тизимли таъсирга қараганда таъсирига кўпроқ боғлиқ. Мавжуд маълумотларга кўра, ярали колити бўлган пациентларда ичак яллиғланишининг яққоллиги ичак шиллиқ қаватидаги месалазин концентрациясига тескари пропорционалдир.\nИчак яллиғланиш касалликларида лейкоцитлар миграциясини кучайиши, цитокинлар ва арахидон кислотаси ҳосилаларини (хусусан, В4 лейкотриен) ишлаб чиқарилишнинг ошишиши ва эркин радикаллар хосила бўлишини кучайиши кузатилади. Месалазиннинг аниқ таъсир механизми охиригача тўлиқ ўрганилмаган, аммо у пероксисомал пролифераторлар (PPAR-γ) фаоллаштирувчи рецепторларининг γ-шаклларини фаоллаштириши ва ичак шиллиқ қаватида NF-κB транскрипцион омилни сусайтириши аниқланган. Месалазин лейкоцитар хемотаксисни ингибициялайди, цитокинлар ва лейкотриенлар ишлаб чиқарилишини пасайтиради, шунингдек яллиғланган ичак тўқималарида эркин радикалларнинг шаклланишини камайтиради. Месалазиннинг фармакологик таъсирини амалга оширишда ҳар бир таъсир механизмининг аниқ аҳамияти аниқланмаган.\nЯрали колитда колоректал рак ривожланиш хавфи юқори. Месалазиннинг экспериментал моделларда ва беморларда биопсия пайтида кузатилган таъсири шуни кўрсатадики, месалазин ярали колити бўлган беморларда колоректал рак ривожланишида иштирок этувчи ҳужайра ичидаги ва ҳужайрадан ташқари сигнал йўлларини игибиция қилиб, ярали колит билан ассоциацияланган колоректал рак ривожланишига тўсқинлик қилади. Шунга қарамасдан, мақсадли ва бошқа пациент популяциялари бўйича бахолаш мета-таҳлил натижалари месалазиннинг ижобий таъсирига оид клиник маълумотларда носпецифик ярали колит билан боғлиқ ўсмалар пайдо бўлиш хавфи нуқтаи назаридан ноаниқлигини кўрсатмоқда.\nМесалазиннинг терапевтик таъсири шикастланган ичак шиллиқ қавати билан маҳаллий алоқада намоён бўлади.\nПентаса® таблеткалари - бу этилцеллюлоза қобиғи билан қопланган месалазин микрогранулаларидан иборат. Ютганда таблеткалар, 1 соатдан кейин микрогранулаларга бўлиниб ўн икки бармоқли ичакка, овқатни истеъмол қилишидан қатъи назар, киради. Месалазин ичак pH га боғлиқ бўлмаган холда меъда-ичак йўллари бўйлаб гранулалардан аста-секин ажралиб чиқади.\nСўрилиши:перорал қўлланганда, месалазиннинг биокираолишлиги тахминан 30% ни ташкил қилади (соғлом кўнгиллилар сийдигини таҳлил қилиш натижасида олинган маълумотлар). Плхолда азмадаги максимал концентрацияга препаратни қабул қилгандан 1-6 соат кейин эришилади. Кунига 1 марта 4 г месалазин ёки кунига 2 марта 2 г месалазинни қабул қилганда фармакокинетик эгри остидаги майдон (АUC) солиштирарли, кўрсатгич препаратни қабул қилиш давомида месалазиннинг узлуксиз ажралиб чиқиши хақида далолат берган. Месалазиннинг доимий концентрациясига 5 кун қабул қилгандан кейин эришилади.\nБир марталик қабул\nМунтазам равишда қабул қилиш\nМесалазин молекуляр массаси 153,13 г/моль; ацетилмесалазинники – 195,17 г/моль.\nПрепаратни меъда-ичак йўллари орқали ўтиш вақти ва озиқ-овқат билан бир вақтда қабул қилишда биокираолишлиги ўзгармайди, аммо АUC кўпайиши мумкин.\nТақсимланиши: месалазин ва унинг метаболитлари ацетилмесалазин, гематоэнцефалик тўсиғи орқали ўтмайди. Месалазиннинг 50% ва ацетилмесалазиннинг тахминан 80% плазма оқсиллари билан боғланади.\nМетаболизми: Месалазин N -ацетил-5-аминосалицил кислотасининг (N -ацетилмесалазин) асосий метаболитини хосил қилиб ичак шиллиқ қаватида ва жигарда N -ацетилтрансфераза 1 ферменти томонидан ацетилланишга учрайди. Ацетилланиш реакцияси ичак бактериялари иштирокида амалга оширилиши мумкин. Препаратнинг метаболизми организмнинг ацетилланиш қобилиятига боғлиқ эмас. Оғиз орқали қабул қилинганидан кейин қон плазмасидаги ацетилмесалазин ва месалазин орасидаги нисбат кунига 3 марта 500 мг месалазинни ва кунига 3 марта 2 г месалазинни қабул қилгандан кейин 3,5 дан 1,5 гача ўзгариб туради, бу эса ацетилланишнинг дозага боғлиқлигини ва кумулятив таъсирини кўрсатади.\nЧиқарилиши: Меъда-ичак йўлида месалазиннинг секин ажралиб чиқиши туфайли аниқ Т1/2 ни аниқлаш имконияти йўқ. Аммо, препарат меъда-ичак йўлларидан чиқиб кетгандан сўнг, месалазиннинг ярим чиқарилиш даври (Т1/2) тахминан 40 минутни, метаболитнинг Т1/2 қисми эса 70 минутни ташкил қилади. Месалазин ва унинг асосий метаболити сийдик ва ахлат билан чиқарилади. Ацетимесалазин асосан буйраклар орқали чиқарилади.\nМахсус клиник ҳолатларда фармакокинетикаси\nЯрали колитнинг кучайиши босқичи\nЯрали колитнинг кучайиши даврида диарея ва ичак кислоталилигининг ошиши билан месалазиннинг ажралиб чиқиши бироз ўзгаради. Препаратнинг ичак орқали тез ўтиши бўлган беморларда суткалик дозанинг 20-25% сийдик билан чиқарилиши кузатилади. Шунингдек, месалазинни ахлат билан чиқарилишининг кўпайиши кузатилган.\nЖигар ва/ёки буйрак функцияси бузилишлари бўлган беморлар\nЖигар ва/ёки буйрак функцияси бузилишида экскреция тезлигининг пасайиши мумкин, бу нефротоксик салбий реакцияларни ривожланиш хавфини оширади.\nПентаса®препаратини қўллаганда тез-тез диарея, кўнгил айниши, қоринда оғриқ, бош оғриғи, қусиш ва терида тошмалар кузатилади. Баъзи беморларда юқори сезувчанлик реакциялари ва тана ҳарорати ошиши юзага келган.\nНожўя таъсирларнинг тез-тезлиги: тез-тезлиги кўп ҳоллар (≥1/10), тез-тез (≥1/100 до <1/10), баъзида (≥1/1000 до <1/100), кам ҳолларда (≥1/10000 до <1/1000), жуда кам ҳолларда (<1/10000), тез-тезлиги аниқланмаган (бугунги кунда ножўя таъсирлар тарқалиши ҳақида маълумотлар мавжуд эмас).\nҚон манзарасини ўзгариши (камқонлик шу жумладан, апластик камқонлик, агранулоцитоз, нейтропения, лейкопения (шу жумладан, гранулоцитопения), панцитопения, тромбоцитопения, эозинофилия (аллергик реакция юзага келиши кўринишиди))\nЮқори сезувчанлик реакциялари, шу жумладан аллергик экзантема, анафилактик реакциялар, эозинофилия ва дорига юқори сезувчанлик синдроми (DRESS-синдром) билан\nПериферик невропатия, хавфсиз бош мия ички гипертензия (пубертат ёшдаги беморларда)\nНафас тизими, кўкрак қафас ва кўкс оралиғи аъзолари томонидан бузилишлар\nАллергик альвеолит, аллергик реакциялар ва ўпкадаги фиброз ўзгаришлар (шу жумладан, нафас сиқилиши, йўтал, ўпка эозинофилияси, интерстициал пневмония, ўпкадаги инфильтратланиш, пневмонит\nДиарея, қориндаги оғриқ, кўнгил айниши, қусиш, метеоризм\nЎткир панкреатит*, амилаза миқдори ошиши (қонда ва/ёки сийдикда)\nКолит симптомлари кучайиши\nЖигар ферментлари ва билирубиннинг фаоллиги ошиши, гепатотоксиклик (гепатит*, холестатик гепатит, цирроз, жигар етишмовчилиги)\nТери ва тер ости тўқималари томонидан бузилишлар\nТерида тошмалар (шу жумладан эшакеми, эритема)\nОртга қайтовчи алопеция, Квинке шиши, кўп шаклли эритема, Стивенса-Джонсон синдроми\nМиалгия, артралгия, югуруксимон синдром (тизимли қизил югурик)\nИнтерстициал нефрит* (ўткир ёки сурункали), нефротик синдром, бйрак етишмовчилиги (ўткир/сурункали), сийдик ранги ўзгариши\nОртга қайтовчи олигоспермия\nКиритиш жойидаги умумий бузилишлар\nМаҳаллий реакциялар (қичиш, дискомфорт, дефекациянинг оғриқли келиши)\n(*)Ножўя реакцияларнинг ривожланиш механизми, эҳтимол, аллергик характерга эгадир.\nБаъзи ножўя реакцияларнинг ривожланиши ичак яллиғланиш касаллиги билан боғлиқ бўлиши мумкин.\nАгар йўриқномада кўрсатилган ҳар қандай таъсир кучайган бўлса ёки йўриқномада кўрсатилмаган бошқа ножўя таъсирларни кузатсангиз, бу ҳақда шифокорингизга хабар беринг.\nПрепаратни қабул қилишдан олдин ва шифокор буюрган даволаниш пайтида қоннинг биокимёвий таҳлили (АСТ, АЛТ фаоллиги, плазма креатинин концентрацияси), қоннинг шаклли эелементлар сонини аниқлаш ва сийдикнинг экспресс таҳлили (синама-чизиқчалалари) ўтказилиши керак. Пентаса® препаратини қабул қилганда даволаш бошланганидан 14 кун ўтгач, беморни тўлиқ текширувдан ўтказиш керак, шунингдек, 4 ҳафта оралиғи билан 2-3 марта уни такрорлаш керак. Даволаниш яхши ўзлаштирилганда ҳар 3 ойда такрорий текширув ўтказилади. Агар бошқа симптомлар пайдо бўлса, шифокор билан маслаҳатлашиш зарур.\nСульфасалазинга юқори сезувчанлиги бўлган пациентларни даволашда эҳтиёткорликка риоя қилиш керак.\nСульфасалазинга ўзлаштира олмайдиган ва юқори сезувчанлиги беморларни аксарияти ножўя реакциялар пайдо бўлишидан қўрқмасдан Пентаса® препаратини қабул қилишлари мумкин. Олдин сульфасалазин қабул қилган беморларда, қабул қилиниш вақтида ножўя реакциялар юзага келган бўлса, препарат билан даволанишнинг бошида тиббий назорат остида бўлишлари керак. Препаратни ўткир симптомлари (қоринда спазм, қорин оғриғи, иситма, кучли бош оғриғи ва тери тошмалари) бўлса, препаратни қабул қилишни тўхтатиш керак.\nПентаса® препаратини жигар функцияси ва гемостази бузилган ҳолларда қўллаш тавсия этилмайди. Пентаса® препаратини буйрак функцияси бузилган ҳолларда қўллаш тавсия этилмайди. Месалазинни қабул қилишда аниқланган буйрак функциясининг бузилиши унинг нефротоксиклиги билан боғлиқ бўлиши мумкин. Бошқа нефротоксик дориларни (масалан, НЯҚВ ёки азатиоприн) бир вақтда қўллаш буйрак функцияси бузилишининг хавфини ошириши мумкин.\nЎпка касалликлари билан оғриган, шу жумладан месалазинни қабул қилганда бронхиал астмаси бўлган беморларнинг ҳолатини назорат қилиш зарур.\nМеъда яра кассалиги зўриқиш давридаги беморларда Пентаса® препаратини эҳтиёткорлик билан қўллаш тавсия этилади.\nКам ҳолларда юрак томонидан ножўя реакциялар (миокардит, перикардит) ривожланиши қайд этилади. Камдан кам ҳолларда оғир қон дискразияси кузатилган. Месалазинни бир вақт ўзида азатиоприн, 6-меркаптопурин ёки тиогуанин билан бирга қабул қилиш қон дискразияси хавфини ошириши мумкин. Агар ушбу касалликларнинг симптомлари пайдо бўлса, препаратни қабул қилишни тўхтатиш керак.\nПентаса®препарати транспорт воситалари, механизмларини бошқариш қобилиятига таъсир кўрсатмайди. Ножўя ҳолатлар (бош айланиши ва бошқ каби) пайдо бўлганда ушбу фаолият билан шуғулланишни тўхтатиш керак.\n· Енгил ёки ўрта-оғирлик даражадаги ярали колит;\n· Крон касаллигида қўлланилади.\nСалицилатлар ва препаратнинг бошқа компонентларига юқори сезувчанлик;\nОғир жигар ёки буйрак функцияси етишмовчилиги;\nАгар сизда юқорида келтирилган касалликлардан бири бўлса, препаратни қабул қилишдан аввал шифокор билан маслаҳатлашинг.\nПрепарат ўпка функцияси бузилишлари, хусусан, бронхиал астма, меъда ёки ўн икки бармоқ ичак яраси зўрайиш даврида, геморрагик диатези бўлган беморларга эҳтиёткорлик билан буюрилади.\nПентаса® препаратини енгил ва ўрта даражада буйрак/жигар етишмовчилиги бўлган беморларга буюришда эҳтиёт бўлиш керак, чунки элиминация қилиш тезлигининг пасайиши ва месалазиннинг тизимли концентрациясининг ошиши буйракнинг шикастланиш хавфини оширади.\nПентаса® препаратининг дорилар билан ўзаро таъсирини ўрганиш бўйича тадқиқотлар ўтказилмаган.\nПентаса® препаратини азатиоприн ёки 6-меркаптопурин ёки тиогуанин билан бир вақтда қўллашда миелосупрессив таъсир тез-тезлиги ошади, аммо бундай ўзаро таъсир механизми аниқланмаган. Қон ҳолатини мунтазам равишда кузатиб бориш ва зарур ҳолларда, тиопурин дозасига тузатиш киритиш зарур.\nПентаса® препарати ва нефротоксиклиги юқори бўлган бошқа дориларни, масалан, ностероид яллиғланиш қарши дори воситаларининг (НЯҚДВ) ва азатиопринни бир вақтда қабул қилиш буйраклар томонидан салбий реакциялар хавфини оширади.\nМезалазин цианокобаламиннинг (В12 витамини) абсорбциясини секинлаштиради, сулфонилмочевина ҳосилаларининг гипогликемик таъсирини, глюкокортикостероидлар ульцерогенлиги, метотрексат токсиклигини оширади, фуросемид, спиронолактон, сулфаниламид, рифампицин ва варфарин фаоллигини пасайтиради, урикозурик дори воситаларнинг самарадорлигини оширади (найчалар секрециясининг блокаторлари). Месалазин ва дигоксин препаратларини бир вақтда қўллашда дигоксиннинг сўрилиши камаяди.\n30°С дан юқори бўлмаган ҳароратда ўз қутисида сақлансин.\nҚадоқда кўрсатилган яроқлилик муддати тугаганидан кейин ишлатилмасин.\nТаблеткаларни овқатдан кейин чайнамасдан ва майдаламасдан қабул қилиш тавсия этилади. Ютишни осонлаштириш учун бир таблеткани бир неча қисмга бўлиш ёки қабул қилишдан аввал 50 мл совуқ сувда эритиш мумкин.\nДозалаш индивидуал равишда танланади. Касалликнинг зўриқиш даврида тавсия этилган доза кунига 4 г гача, 2-4 дозага бўлинган.\nТутиб турувчи даволаш\nДозалаш индивидуал равишда танланади. Тавсия этилган доза - кунига 2 г месалазин. Крон касаллигини даволаш учун препарат бир неча дозаларга бўлинган ҳолда кунига 4 г гача бўлган дозада буюрилиши мумкин.\n6 ёшдан ошган болалар\n6 ёшдан 18 ёшгача бўлган болаларда месалазинни қўллаш бўйича чекланган маълумотлар мавжуд.\nДозалаш индивидуал равишда танланади. Касалликнинг зўриқиш даврида тавсия этилган доза кунига бир килограмм тана вазнига 30-50 мг месалазин ( мг / кг) бир неча дозада бўлинган, максимал битта дозаси кунига 75 мг / кг дан, максимал суткалик доза 4 г дан ошмаслиги керак.\nДозалаш индивидуал танланади. Тавсия этилган тутиб турувчи дозаси кунига 15-30 мг / кг бўлиб, бир неча дозаларга бўлинган, максимал суткалик доза 2 г дан ошмайдиган бўлиши керак (Крон касаллигини даволаш учун 4 г).\nТана вазни 40 кг дан кам бўлган болаларга катталар учун дозанинг 1/2 ни, тана вазни 40 кг дан юқори бўлган болаларга катталар учун дозани буюриш тавсия этилади.\nПентаса® препаратининг дозасини ошириб юборилиши тўғрисида маълумотлар кам. Дозани ошириб юбориш ҳолатларида нефротоксиклик ёки гепатотоксиклик белгилари мавжуд эмас, аммо салицилат билан заҳарланиш симптомлари пайдо бўлиши мумкин.\nБеморлар бир ой давомида 8 г дозада месалазинни қабул қилганликларида ножўя таъсирлар кузатилмаганлиги ҳақида хабарлар мавжуд.\nСпецифик антидоти йўқ. Симптоматик ва тутиб турувчи даволашни олиб бориш тавсия этилади. Стационарда даволанишда буйрак функциясини назорат қилиш зарур.\nАгарда кутилаётгаан фойда, ҳомилага келтириладиган зарар хавфдан устун бўлганда Пентаса®препаратини ҳомиладорлик вақтида фақат буюриш мумкин. Ичакнинг яллиғланиш касаллиги ҳомиладорлик пайтида нохуш самараларни ривожланиш хавфини ошириши мумкин.\nМесалазин йўлдош тўсиғи орқали ўтади, унинг киндик қонидаги концентрацияси онанинг қон плазмасидагидан пастроқ. Ацетилмесалазин бир хил концентрацияда киндикда ва онанинг қон плазмасида мавжуд. Клиникадан олдинги тадқиқотларда препаратда эмбрион ёки фетотоксикликнинг мавжудлиги, туғруқ ва туғруқдан кейинги ривожланишга таъсир қилиш эҳтимоли кўрсатилмаган. Месалазинни ҳомиладор аёлларда қўллаш бўйича ишончли ва аниқ баён этилган тадқиқотлар натижалари мавжуд эмас. Чоп этилган маълумотларга кўра, месалазинни қўллаш туғма нуқсонлар ривожланиши тез-тезлиги ошиши аниқланмаган. Баъзи маълумотлар эрта туғиш, ҳомиланинг ўлими ва кам вазннинг кўпайиш тез-тезлигини кўрсатади. Аммо юқорида келтирилган асоратлар ичакнинг фаол яллиғланиш касаллигининг натижаси ҳам бўлиши мумкин.\nОналари Пентаса® препаратини қабул қилган янги туғилган чақалоқларда қон ва лимфа тизимининг (лейкопения, тромбоцитопения, камқонлик) бузилиш ҳолатлари кузатилган.\nЯнги туғилган чақалоқда буйрак етишмовчилигининг ягона ҳолати қайд этилган, унинг онаси ҳомиладорлик пайтида узоқ вақт давомида юқори дозада месалазин қабул қилган (2-4 г, оғиз орқали).\nКлиникадан олдинги тадқиқотларда препаратда эмбрион ёки фетотоксикликнинг мавжудлиги, туғруқ ва туғруқдан кейинги ривожланишга таъсир қилиш эҳтимоли кўрсатилмаган.\nМесалазин она сути билан чиқарилади. Сутдаги месалазиннинг концентрацияси онанинг қон плазмасидагидан паст ва метаболит сутда бир хил ёки ундан юқори концентрацияда мавжуд. Эмизиш вақтида Пентаса® препаратини қўллаш бўйича назоратли клиник тадқиқотлар ўтказилмаган. Ушбу гуруҳдаги препаратни қабул қилиш тажрибаси чекланган. Болаларда юқори сезувчанлик реакциялари пайдо бўлиши мумкин (масалан, диарея), бу ҳолда эмизишни тўхтатиш керак.\nКлиникадан олдинги тадқиқотлар натижаларига кўра, месалазиннинг фертилликка таъсири аниқланмаган.


Қашқадарёда сохта Миллий гвардия ходими қўлга олинди - Daryo\n22:56, 11.07.2020 70106\nҚашқадарё вилоятининг Қарши шаҳрида сохта Миллий гвардия ходими қўлга олинди. Бу ҳақда «Дарё»га хабар берган вилоят ИИБ ахборот хизматининг таъкидлашича, сохта ходим Касби туманида туғилган 22 ёшли фуқаролиги маълум бўлган.\nТаъкидланишича, сохта ходим 2020 йил 9 июль куни соат 23:00 да вилоят ИИБ ППХ ва ЖЦБ патруль-пост хизмати баталёни 2-отряд ходимлари — сержант Бунёд Йўлдошев ҳамда Асқар Каримов томонидан қўлга олинган.\nТунги соат 23:00 да Қарши шаҳридаги «Ерқўрғон» бозори атрофида фуқаро бошқарувидаги Nexia’дан чиқаётган серена овози ходимларда шубҳа уйғотган. ИИБ ходимлари эътиборини тортган машинада Миллий гвардия ходими ҳам мавжуд бўлиб, у тунги рейд тадбирини олиб бораётган бўлган. ИИБ ходимлари автомашинани кузатиб бориб, тўхтаган жойида ҳайдовчидан ҳужжатларини сўраган. Миллий гвардия хизматчисининг ҳаракати билан қизиққан.\n«Ички ишлар ходимлари ва автомашина ҳайдовчиси, шунингдек, Миллий гвардия формасидаги фуқаро билан бўлиб ўтган савол-жавобларда ҳайдовчи ва унинг ёнидаги Миллий гвардия хизматчиси формасидаги суҳбатдош ИИБ ходимлари талабига бўйсунмаган.\nТунги навбатчилик ходимлари ҳайдовчи ва унинг шериги шахсига аниқлик киритиш мақсадида уларни Қарши шаҳар 4-сонли ИИБга олиб борган. Натижада ҳайдовчи Косон туманида туғилган 23 ёшли Ф.Д., Миллий гвардия хизматчиси формасидаги шахс эса Касби туманида туғилган 22 ёшли М.И. эканлиги, давлат хизматчиси эмаслиги аниқланган.\nЧинозда сохта ЙПХ ходими қўлга олинди. У икки йил олдин ҳам худди шу қилмиши учун жазога тортилган\n14:28, 20.09.2020 226249\n15:42, 21.09.2020 112039\n00:55, 26.01.2021 3896\n00:40, 26.01.2021 2997\n00:26, 26.01.2021 1886


Qalampir.uz - Ислом Каримов фонди Анвар қори Турсунов вафоти муносабати билан таъзия билдирди\n13:33, 13.06.2018 Жамият\nФонд интернет орқали Анвар қори Турсуновнинг вафоти юзасидан чиқиш қилиб, таъзия билдирди.\nХабарингиз бор, Ўзбекистон мусулмонлари идораси Тошкент шаҳар вакиллиги раҳбари – “Минор” жомеъ масжиди имом-хатиби Анвар қори Турсунов бугун, 13 июнь куни 59 ёшида оламдан ўтди.\nИслом Каримов номидаги Республика хайрия жамоат фонди ижтимоий тармоқдаги саҳифаларида Анвар қори Турсуновнинг вафоти юзасидан чиқиш қилиб, таъзия билдирди.\n“Юртимизнинг атоқли уламоларидан бири саналган Анвар қори Турсунов қарийб 20 йил Тошкент шаҳри бош имом-хатиби вазифасида хизмат қилиб, маънавий-маърифий соҳа равнақига катта ҳисса қўшди. Бу зиёли инсон забардаст уламо сифатида салмоқли диний-маърифий китоблар битди, аҳли сунна вал-жамоа эътиқоди софлигини сақлаш йўлида жонбозлик кўрсатди, Қуръони каримнинг она тилимиздаги илк нашрига (шайх Алоуддин Мансур таржимаси) муҳаррирлик қилди, нуфузли халқаро анжуманларда маърузалар сўзлади. Моҳир таржимон сифатида ислом оламидаги машҳур муфассирлардан бири Али ибн Аҳмад Найсобурийнинг “Асбобун нузул” (Оятларнинг нозил бўлиш сабаблари) сингари мўътабар китобларни ўзбек тилига ўгирди. Воиз сифатида сермазмун мавъизалари билан минглаб юртдошларимиз қалбидан ўрин олди. Зукко адабиётшунос сифатида навоийшунослик ва тасаввуф илми ҳақида ўнлаб мақолалар ёзди.\nМеҳрибон Аллоҳ таоло Анвар қорининг динимиз ривожи йўлидаги барча солиҳ амалларини қабул айлашини, охиратларини обод қилишини сўраймиз. Жойлари жаннатдан бўлсин”, дейилади таъзияда.\nТеглар:Анвар қори Турсунов Ислом Каримов фонди\nМирзиёев Шарқий ҳарбий округга қарашли ҳарбий қисмга ташриф буюрди\n14:22, 13.09.2018 25 633\n16:07, 11.09.2018 22 814\n13:51, 27.08.2018 2 905\n11:37, 21.08.2018 11 552


22 октябрь, 2018, 15:57 1115\nРўзиқул Бердиев ўзбек футболида ўз ўрнига эга бўлган мутахассислардан.\nЎзбек футболида ўзига хос характерга эга бўлган мураббийлар у қадар кўп эмас. Бироқ ана шундай сифатга эга бўлган мутахассислардан бири сифатида Қаршининг "Насаф" жамоаси бош мураббийи Рўзиқул Бердиевни келтириб ўтишимиз мумкин.\nРўзиқул Бердиев “Насаф” клуби бош мураббийилигида чемпионатимизда 4та бронза ва 1та кумуш медал қўлга киритилди. Шунингдек, жамоамиз яна бир мартадан Ўзбекистон Кубоги ва Суперкубогида ҳам зафар қучди. 4 марта эса Ўзбекистон Кубоги финалчиси бўлди. 3 марта Ўзбекистоннинг энг яхши мураббийи бўлган Бердиев, 5 марта Осиё Чемпионлар лигасида “Насаф” бош мураббийи сифатида иштирок этди.\nШундай экан, SPORTS.uz жамоаси бугун ўзининг 47 ёшини нишонлаётган мутахассисни таваллуд айёми билан табриклайди.


Ўзбекистон Ёшлар Иттифоқи ҳақида\nЎзбекистон Республикаси Президенти Шавкат Мирзиёев 2017 йил 30 июн куни “Камолот” ЁИҲ нинг IV- Қурултойида иштирок этди. Бу Қурултойда давлат томонидан ёшларга қаратилаётган эътибори ва ёшларнинг давлат келажагига маъсулят билан ёндашаётганлиги яна бир бор ўз аксини топди. Президентимиз ёшларнинг эришаётган ютуқлари билан ўзбек халқи фахрланишини таъкидлаб, ёшларни қийнаётган муаммоларга тўхталиб ўтди.\nҚурултойда ёшларнинг маданиятини бойитиш, интеллектуал салоҳиятини ошириш, дунёқарашини янада кенгайтириш, ўсиб келаётган ёшларни ўз мутахассислиги бўйича тайёрлаш, уларни раҳбар сифатида шакллантириб бориш ва энг асосийси ёшларда ватанга бўлган муҳаббатини янада кучайтириш масалалари долзарб мавзу сифатида қўйилди.\nҚурултойда “Камолот” ЁИҲ ни тубдан ислоҳ этиш, унинг фаолиятини янада кенгайтириш, ёшларни кенг миқёсда жалб этиш, ёшларнинг таълим-тарбия олиши учун муносиб шароит яратиб беришга кўмаклашиш, ёшларнинг ҳуқуқ ва манфаатларини ҳимоя қилиш ҳамда ҳар томонлама баркамол шахслар бўлиб етишишига муносиб ҳисса қўшиш мақсадида Президентимиз ташаббуси билан “Камолот” ЁИҲ негизида “Ёшлар Иттифоқи” ёшлар ташкилоти таъсис этилди.\nПрезидентимиз Шавкат Мирзиёйев 30 июн кунини “Ёшлар куни” деб эълон қилди. “Хўш, Ёшлар Иттифоқи ватанимиз равнақи йўлида ёшлар учун қандай имкониятларни бера олади ва қандай вазифаларни бажаради?” деган савол ҳар бир юртдошимиз кўнглидан ўтган бўлса ажаб эмас.\nҲозирда Ёшлар Иттифоқига ёшлар ўз қобилиятидан келиб чиққан ҳолда ва ўз хоҳишлари билан ёшлар ташкилотига илк қадамларини қўймоқда. Бунда ёшлар қамрови чекланмаган ҳолда, Ўзбекистоннинг барча ёшларини жалб қилиш, ёшларга ўз йўлини танлашда кўмаклашиш, уларга моддий ва маънавий ёрдамлашишни ўзининг асосий вазифаларидан бири қилиб қўйди. Юртимиздаги ҳар бир ёш уларга берилаётган имкониятлардан четда қолмаслиги шарт.


Қандил Балучнинг отаси: 'У бизга дастак эди' - BBC O'zbek\nҚандил Балучнинг отаси: 'У бизга дастак эди'\nImage caption Қандил Балуч якшанба куни дафн қилинди\nПокистонда ўлдирилган Қандил Балучнинг отаси қизини дастаклаб гапирган.\nПокистон матбуотига кўра, отаси: "У ҳаммамизни қўллаб қувватларди, жумладан, уни ўлдирган укасини ҳам", деб айтган.\nВасим Балуч "оиласини бадном қилаётгани учун" опасининг жонига қасд қилганини тан олган.\nУ Қандилга аввал дори бергани, кейин буғиб ўлдирганини айтган.\nImage caption Покистон матбуотида ёзилишича, отаси қизининг жасадни ҳам бориб олишга қўрққанини айтган\nПокистонда таниқли бўлган модел ва блоггер 26 ёшли Қандил Балуч якшанба куни дафн этилган. Маросимда минглаб инсонлар, жумладан, қатор ҳуқуқ фаоллари иштирок этишган. Қандилнинг ўлдирилиши кенг миқёсда қораланган.\nПокистонда "оила шаъни учун қотиллик" яқинларини "шарманда қилган"ларга нисбатан қўлланилиши одатий ҳол саналади. Кўп ҳолларда уларнинг қурбонлари аёллардир. Айбдорлар эса, аксарият вазиятларда енгил жазо олишади ёки умуман қутулиб қоладилар. Кузатувчиларга кўра, бу манзара Покистон ва Афғонистонда аёлларнинг тобора кўпроқ нишонга айланиш сабаблари ҳисобланади.\nҚандилнинг ўлими эса, айни муаммони яна бир бор урғулаган ва бу борадаги баҳсу мунозараларга туртки берган.\nҚандил Покистон мезонлари бўйича жанжалли ҳисобланган очиқ-сочиқ сурат ва видеолари билан танилган, уларни доимий равишда ижтимоий тармоқларга жойлаб борган.\nImage caption Қандилнинг онаси қизига мотам тутмоқда\nОчиқ либосларда суратга тушишни ёқтирадиган Қандилни америкалик ижтимоий тармоқ юлдузи Ким Кардашянга қиёслашганди журналистлар ва интернет фаоллари.\nҚандил Балучнинг Фейсбукда 700 мингдан ортиқ, Твиттерда 43 мингдан ортиқ "мухлиси" бўлган.\nПокистонда аксар хотин-қизлар оталари ё эрларининг рухсатисиз ҳатто кўчага ҳам чиқишолмайди.


Ўзбекистонда 20 мингга яқин аёл оғир турмуш шароитида яшамоқда - UzNews.uz\nВидеоселекторда ҳудудларда 20 мингга яқин аёл оғир турмуш шароитида яшаши, шундан кўплари профилактик ҳисобда туриши афсус билан қайд этилди.\nФото:Flickr / stefan_fotos\nҚайд этилишича, Ўзбекистонда ишсизларнинг 732 минг нафари ёшлар, 834 минг нафари хотин-қизлардир.\nВидеоселектор йиғилишида хотин-қизларни иш билан таъминлаш, ижтимоий шароитларини яхшилаш масалаларига алоҳида эътибор қаратилди.\nМикроқарз олиш ниятидаги ёшлар ва аёллар тадбиркорликка бепул ўқитилиб, йилига 5 минг нафар ёшлар ва аёлларнинг бандлиги таъминланади. 14 июлда имзоланган тадбиркорликни ҳамда кичик саноат зоналарини ривожлантиришни молиялаштиришга доир Президент қарорида, жумладан, ушбу мақсадларга Тикланиш ва тараққиёт жамғармасидан 2 миллион доллар кредит ажратилиши белгиланди. Бу маблағ ёшлар ва аёллар ишсизлиги юқори бўлган қишлоқ жойларда имтиёзли микроқарз ажратиш учун микромолия ва нодавлат ташкилотларга берилади.


Эрдўған НАТОга ишониш эҳтимолига шубҳа билдирди\n09:15 / 19.11.2017\nНАТО Туркияга ўзининг ракеталардан ҳимоя тизимларини тақдим этишдан бош тортгач, унга ишониш эҳтимолини сўроқ остига қўйди. Туркия президенти Ражаб Тоййиб Эрдўған шундай фикр билдирди.\n"Бу каби ташкилотга ишониш масаласи альянснинг ўзида ҳам жиддий саволларни келтириб чиқармоқда", - дея президент сўзларини келтиради Anadolu агентлиги. Эрдўғаннинг қайд этишича, мамлакат ўз ҳаво ҳужумидан мудофаа тизимларини мустаҳкамлаш учун Россиянинг С-400 мажмуаларини харид қилиш музокараларини бошлаганида НАТОнинг етакчи давлатлари Анқарани танқид қила бошлаган.\nМаълум бўлишича, 2012 йил охирида Анқара НАТОга мурожаат қилиб, ўз ҳудудига ракета зарбалари берилишининг олдини олиш мақсадида ҲҲҲ воситалари тақдим этиши сўраган эди. 2013 йил Туркиянинг жануби-шарқидаги Сурия билан 70-100 км чегарасида Германия, Нидерландия ва АҚШ томонидан 2 та Patriot тизими ўрнатилганди.\n2015 йил августида ГФР ҳукумати Туркия жанубида бундесвер миссияси якунланганини билдириб, у ердан Patriot батареяси олиб чиқилишини маълум қилди. Кейинроқ, АҚШ ҳам ўз ракета тизимларининг Туркия ҳудудидан олиб чиқилишини билдирди.\nНАТО Patriot Турки\nУкраина НАТОда аспирант-давлат мақомини олди\nАмерикалик генерал Россия бўйича огоҳлантирди


ЭРОН РЕЗОЛЮЦИЯНИ РАД ЭТДИ\nЯкшанба куни Эрон ҳукумати Халқаро атом энергияси агентлигининг бойитилган уран ишлаб чиқаришни тўхтатиш талаби қўйилган резолюциясини рад этди. Бундан илгари Қўшма Штатлар Эрон ядровий қурол яратиш мақсадида бойитилган уран ишлаб чиқармоқда, деган хавотирларни бир неча бор билдирган эди. Аммо, Теҳрон ҳукумати ўзининг ядровий дастури тинч мақсадларни кўзлашини таъкидлаб, резолюцияни рад этди.\nТашкилотнинг ўтган хафта Венада ўтган йиғилишида бир овоздан маъқулланган бу резолюцияда Эрон Ядровий дастури ҳарбий мақсадни кўзлаганми ёки электр қувватини ишлаб чиқаришга йўналтирилганми, қандай бўлмасин бойитилган уран ишлаб чиқариш ва бунинг учун зарур мосламалар яратишни тўхтатиши кераклиги таъкидланади. Эрон эса бойитилган уран ишлаб чиқаришни ўтган йил Теҳрон расмийларининг катта учлик деб аталувчи Франция, Британия ва Германия Ташқи ишлар вазирлари билан учрашувидан сўнг тўхтатиб қўйганини ва ҳозир ҳам ўша қарори кучда эканини айтган. Халқаро Атом Энергияси Агентлиги эса бунга тескари фикрда. Яъни, Эрон ҳали ҳам бойитилган уран ишлаб чиқаришга интилатгани ҳақида жиддий гумонлар бор.\nИюл ойида БМТ инспекторлари Эронда текширув олиб бориб, бу мамлакат уранни бойитишда қўлланиладиган центрифугалар ишлаб чиқараётгани борасида далиллар тўплаган. Ўшанда Теҳрон ҳукумати буни тан олган эди. Бир ой аввал эса Эрон "Шахаб-3" русумидаги янги баллестик ракеталарни синаб кўргач эса, Теҳронинг ядровий дастури ҳарбий мақсадларга йўналган бўлиши мумкин, деган шубҳалар янада кучайди.\nЭроннинг ядровий масалалар бўйича бош музокарачиси, Олий Мажлис Хавфсизлик Кенгаши Бош Котиби Хасан Руҳаний Венада эълон қилди. Агар, деди Руханий, Халқаро Атом Энергияси Агентлиги Эронга санкция жорий этиш масаласини БМТ Хавфсизлик Кенгашига оширгудек бўлса, Теҳрон БМТ инспекторлари билан ҳамкорликни тўхтатади. Маълумки, Эрон Ядровий қуролни тарқатмаслик тўғрисидаги шартномани имзолаган. Аммо унга қўшимча протоколни Эрон парламенти шу пайтга қадар ратификация қилмаган. Шу боис, Рухоний ҳеч қандай халқаро ташкилот Теҳронни бойитилган уран ишлаб чиқаришни тўхтатишга мажбурлай олмаслигини айтди.\n"Эрон Ислом Республикаси ҳеч қачон бойитилган уран ишлаб чиқармаслик тўғрисида ҳеч қанақа мажбурият олмаган. Ва бу Теҳроннинг баёнотида аниқ ифодасини топган. Эрон бу ҳаракатни фақатгина кўнгилли равишда, ХАЭА билан ўзаро ишончни мустаҳкамлаш учун амалга ошириши мумкин", - деди Рухоний.\nРухоний яна шуни ҳам айтдики, агар БМТ Хавфсизлик Кенгаши Теҳронни жазоловчи резолюция билан чиққудек бўлса, Эрон Шимолий Корея йўлини тутиб, Ядровий қуролни тарқатмаслик шартномасидан чиқади. 2003 йил бошида Шимолий Корея ядровий қуролни тарқатмаслик шартномасидан чиққан эди.


Соғлиқни сақлаш вазирлиги: ХИТОЙДАН ОЛИБ КЕЛИНГАН ФУҚАРОЛАР УЧУН ТАЙЁРЛАНГАН МУАССАСАЛАРДА БАРЧА ШАРОИТЛАР ЯРАТИЛГАН (ФОТОРЕПОРТАЖ) – Telegraph\nССВ February 07, 2020\n– Хитойдаги нуфузли университетда ўқийман. Коронавирус эпидемияси туфайли, очиғи, бошида жудаям хавотирландим. Шундай қийин пайтда Президентимиз ташаббуси билан чартер рейси ташкил этилганлигини эшитиб, рости, кўзимдан ёш чиқиб кетди, – дейди навоийлик Меҳриддин Зоиров. – Биз жойлашган муассасада барча зарурий шароитлар яратилган, ўрин-жойлар, озиқ-овқатлар, зарур дори-дармонлар, диагностика, дезинфекция, шахсий ҳимоя ва гигиена воситалари билан таъминланган. Келган фуқароларнинг кийимларини сифатли ювиш учун кирхона, тиббий анжомларни стерилизациядан ўтказиш учун алоҳида пункт ва автотранспортлар учун дезинфекция майдони ва дезинфекцион воситалар захираси яратилган.


Афросиёб поезди вагонларида чироқ ўчиб қолди\n18:02 / 30.11.2015\n29 ноябрь куни Самарқанддан Тошкентга йўл олган Афросиёб поезди вагонлари чироқ бўлмади. Йўловчилар Тошкентга қадар қоронғуда келишга мажбур бўлган. Бу ҳақда йўловчилардан бири Kun.uz`га маълум қилди.\n“Поезд кечки 17:00да Самарқандда йўлга чиқди. Кеч тушиб қолган бўлса ҳам негадир вагонларда чироқ бўлмади. Йўловчиларнинг аксарияти хорижлик сайёҳлар эди. Ёнимда ўтирган европалик сайёҳлардан бири инглиз тилида мендан “сизларда бу одатий ҳолми”, деб сўради. Унга бу биринчи марта бўлганини тушунтирдим”, - деди йўловчи.\nУнинг айтишича, “Ўзбекистон темир йўллари” компанияси вакиллари мазкур ҳолат бўйича ҳеч қандай изоҳ бермаган, ноқулайлик учун йўловчилардан узр ҳам сўрамаган.\nШунингдек, поезд Тошкентга белгиланган вақтдан ярим соат кечикиб, 19:10да эмас, балки 19:40 кириб келган.


Халқ таълими вазирлиги виртуал қабулхонаси ишга тушди – «Умид» ИДУМИ\nDushanba Dekabr 5th, 2016 Juma Dekabr 9th, 2016 Янгиликлар 6 фикр билдирилган\n– Халқ таълими вазирининг виртуал қабулхонаси;\n– “Ишонч телефони” 10-06;\n– info@xtv.uz электрон почта манзили орқали мурожаат қилиш ва қисқа муддат ичида ўз саволларига жавоб олиш имкониятига эгалар.\nВазирлик томонидан жисмоний ва юридик шахсларнинг мурожаатлари доимий назоратга олиниб, ҳар бир мурожаат ортида инсон тақдири турганини инобатга олган ҳолда, уларнинг ҳар бирига асосли жавоблар қайтарилмоқда.\n🔥897 марта кўрилди\nБошланғич синфлар учун сўнгги қўнғироқ янгради\nqabulxona, virtual, virtual qabulxona, виртуал, виртуал кабулхона, виртуальная приёмная, новости, Таълим вазирлиги, янгиликлар\n← Ўқувчи соғлиги: сколиозни олдини олиш мумкинми?\nЎзбек, рус ва инглиз тилларида дарахтларнинг номланиши →\n6 thoughts on “Халқ таълими вазирлиги виртуал қабулхонаси ишга тушди”\nЗиёдулло Juma Avgust 31st, 2018 at 00:21\nGulmira Chorshanba Sentyabr 5th, 2018 at 09:42\nёкуббек Juma Fevral 1st, 2019 at 21:32\nНотаниш Juma Aprel 26th, 2019 at 16:06\nДавлатжон Chorshanba Fevral 26th, 2020 at 14:44\nГулноза Juma Mart 27th, 2020 at 11:27


Манзилингиз:Муслимаат»Муслима»Дунёдаги энг қадимий университетга муслима аёл асос солган\nBy Muslimaat on\t Aprel 7, 2015 Муслима\nДунёдаги энг қадимий, шу билан бирга, доимий фаолиятда бўлган университет, «Ал-Қаровин» олий ўқув муассасаси ҳисобланади. Ушбу олий ўқув даргоҳи Марокашнинг Фесс шаҳрида жойлашган бўлиб, унга 859 милодий йили Фотима ал-Фихрий исмли муслима аёл асос солган. Бу илмли аёл бой савдогар оиласидан бўлган. Мазкур университетга асос солиш учун айнан шу савдогар оиланинг маблағлари сафарбар қилинган.\nМуслима асос солган қадимий университетда нафақат дин, балки сарф ва наҳв каби илмлар, нутқ санъати, мантиқ илми, тиббий интизом, математика, астрономия, кимё, тарих ва география фанларидан ҳам дарс ўтилган. Бу ўқув муассасида Мусо бин Маймон (Моисей Маймонид), ал-Идриси, ибн Холдун, Ибн Араби, Асад Африқий каби давлат арбоблари ўқиб, таълим олишган ва ушбу илм даргоҳи билан алоқада бўлиб туришган.\n«Ал-Қаровин»нинг бугунги куннинг энг қадимий ҳамда иш фаолиятини тўхтовсиз давом эттириб келаётган университетлардан бири бўлиши ЮНЕСКО томонидан ҳам тан олинган. Бу жиҳатдан у Гиннеснинг рекордлар китобига киритилган. Қадимийлиги жиҳатидан Ал-Қаровиндан сўнг Италиянинг Болонг университети туради. Унга 1088 йилда, Ал-Қаровин таъсисидан 200 йил кейин асос солинган.\nДунёнинг энг қадимий ўқув муассасаси муслима аёл томонидан барпо қилинганлиги бутун дунёни, шу қаторда, кўпчилик мусулмонларни ҳам ҳайратга солиши ажабланарли эмас.\nМаълум бўлишича, «бир соатлик халифа» ибораси айнан ал-Қаровин билан боғлиқ экан. Ҳар йили ўтказиладиган маросимда талабалар ўзларига бир ҳафталик – жумадан жумагача ҳоким сайлашган. Сайлов куни кечки пайт талаба-халифа асл ҳоким ҳузурига меҳмонга борган ва асл ҳоким у билан бир соат давомида тенг муносабатда бўлган. Ривоят қилишларича, «бир соатлик халифа»нинг чиқиши фуқаролар томонидан асл халифанинг чиқишига нисбатан кўпроқ хурсандчилик билан кутиб олинган.\n«Ислам и наука» саҳифасидан олинди\nАл Қаровин Университет Фотима ал Фихрий


Инфоурок / Другое / Презентации / Презентация на тему "Мехрибонлик - асл фазилат"\nТаълимий:а)Уқувчиларда мехрибон , оқкунгил, рахмдил хақида тушунча пайдо булади. б)Уқувчилар мехрибон, оқкунгил, рахмдил булишнинг инсон хаетидаги маъносини тушунади. в)Мехрибонлик, рахмдиллик,оқкунгиллик хислатларини узларида мужассам этиб , хаетда қуллай олишни урганади. Ривожлантирувчи: Уқувчиларнинг узаро бир-бирига булган хурмат муносабатларини ривожлантириш. Тарбиявий: Уқувчиларни мехрибонлик рухида тарибялаш.\nЖилмайиб қуеш бугун, Қаради менга хам. Жилмайиб қуеш бугун, Қаради сенга хам. Чарақлаб нурин тукди.\nГурух номлари: МЕХРИБОНЛАР ОҚКУНГИЛЛАР РАХМДИЛЛАР\nМенинг фахрланадиган одамим-онам , чунки......... Менинг фахрланадиган одамим-дадам , чунки......... Менинг фахрланадиган одамим-устозим , чунки......... Менинг фахрланадиган одамим-дустим , чунки......... Уй вазифасини сураш:Фикрни уз уйларингиз билан тугатиб , мухим сузларни навбат билан жойлаштиринг\nУтилган мавзу юзасидан саволлар бериш: Фахрланиш сузини қандай тушунасиз? Сиз қандай ишингиз билан фахрланасиз? Мақтанчоқ инсон қандай булади?\nЯнги мавзу асосида сухбатлашиш. Мехрибонлик деганимиз нима? Мехрибонликни қандай курсатиш мумкун? Узингиз кимга мехрибонлик курсатгансиз?\nОдамлар бир-бирига илиқ туйғуларини билдириб, фақат яхшилик, эзгалик қилиш орқали мехрибонлик курсата олади.Барча нарсанинг дунега келиши эса , чексиз мехр-мухаббатдан пайдо булади. Табиатнинг бутун мавжудотга бирдек мехрибонлиги хам шунда.\nДам олиш дақиқаси: Уқувчиларни мехрибонликка тарбиялаш учун “Мехрибон юрак” номли уйин ташкил этиш. “Боланинг мехрли юраги, Одамга бахт ва шодлик тилайди”.\nНақл сузлар билан иш: “Мехрибонлар” гурухига “Мехрибонликни онадан урган”. “Оқкунгиллар” гурухига “Узинга хам, узгага хам яхшлик тила”. “Рахмдиллар”гурухига “Мехрибонлик, мухаббат,олижаноблик, ростгуйлик, оқ юракдан чиқади.”\nДафтар билан иш: “Мехрибонликни қуйидагича тасаввур этамиз”, мавзусида колладж ясаш.\nУйга вазифа: “Мен мехрибон боламан” мавзусида узингиз қилган эзгу ишларингиз хақида кичик хикоя езинг.\nБолалар табиатимиздаги барча жонли ва жонсиз нарсалари атрофдагиларга уз мехр -мухаббатини сочиб туради. Мас:Қуеш атрофдагиларга иссиқлик ва еруғлик бағишласа, дарахтлар мева ва тоза хаво бағишлайди, шундай биз хам атрофдагиларга мехрибон оқкунгил , рахмдил булишимиз керак : Шундагина жамиятимиз ривожланиб, ватанимиз гуллаб яшнайди. Қани уқувчилар айлана булиб навбатма-навбат кимнинг еки ниманинг мехрибон эканлигини айтиб етказайликчи: Дарсга якун ясаш:\nСветофор усули орқали дарсга рефлексия ясаш: Дарс менга жуда екди. Еқмади. Зерикарли булди.\nА.Қасеновнинг «Ақ мамам » ашуласини биргаликда айтиш. Тинчлик дақиқаси:\nДарсга иштирок этганларингиз учун барчангизга рахмат.\nНомер материала: ДВ-531287


15 апрел 2021, Тошкент вақти: 17:20\n7 ноябр куни Москва ва Подмосковъеда бир гуруҳ намозхон ҳибс этилди.\nҲизб-ут-Таҳрир ва Россияда ҳудудида фаолияти тақиқланган бошқа экстремистик ташкилотларга алоқадорликда айбланаётганлар қаторида Россия мусулмон жамоатчилиги аъзолари, жумладан IslamNews бош муҳаррири Рустам Жалилов, Марказий осиёлик сиёсий қочқинлар жамияти фаоли Аҳмад Умаровлар ҳам бор.\nОзодлик мухбирига бу хабарни тасдиқлаган Марказий осиёлик сиёсий қочқинлар жамияти президенти Баҳром Ҳамроевга кўра, биргина Курская метроси яқинидаги Катта Казённий тор кўчасидаги уйлардан бирида тожикистонлик ва ўзбекистонлик меҳнат муҳожирларидан иборат 5 оила аъзолари Федерал хавфсизлик хизмати ходимлари томонидан эрталабки соат 5:30 ларда олиб чиқиб кетилган.\n- Тинтувлар ҳали ҳам кетяпти. Менинг ёрдамчим Аҳмад (Умаров-таҳр.) озод этилди ва унинг айтишича “Ҳизб-ут-Таҳрир партиясига алоқадорликларинг борми?”, деб ҳибслар бўлаяпти. Ҳозир 59 та одамни қамашган, менга оила аъзолари телефон қилди. Мана охирги ҳибс этиш Одинцовода бўлибди. Бугун, 7 ноябрда бир вақт ичида соат эрталабки 5:30 дан ҳибсга олишлар бошланди. Ҳамма ҳибс этилганлар ФСБ биносида, Лубянкада ушлаб турилибди, айримлари сўроқ қилиняпти. Ҳибс этилганлар орасида IslamNews муҳаррири Рустам Жалилов ҳам қўлга олинди, дея хабар қилади Баҳром Ҳамроев.\nБаҳром Ҳамроев билан суҳбатни қуйида тинглашингиз мумкин:\nҲамроев Лубянкага олиб келинган мусулмонларга “Ҳизб-ут-Таҳрир партиясига алоқангиз борми?”, “Шу партияга мойиллигингиз борми?” каби саволлар берилмоқда.\nҲуқуқ фаолига кўра, мусулмонларга қарши облавалар ва тинтувлар Лосино-Петровский, 3- Карачаровский, Одинцово, Отрадное, Орехово-Зуево, Красногорск ва бошқа жойларда олиб борилмоқда. Ҳибс этилганлар Ўзбекистон, Тожикистон ва Россия фуқаролари экани маълум қилинди.\nҲамроев¸ бундай тинтув ва ҳибс этишлар айнан юқоридан юборилган махсус буйруқ асосида олиб борилаётганига ишонишини қўшимча қилди.\n“Мемориал”: Россияда мусулмонлар таъқиб этилиши кучаймоқда\n7 ноябр куни Москва ва Россиянинг бошқа ўлкаларида мусулмонларга қарши олиб борилаётган облавалар тўғрисида “Мемориал” инсон ҳуқуқлари ташкилоти ходимлари махсус матбуот анжумани ўтказди.\n“Мусулмонларнинг Россияда таъқиб қилиниши” деб номланган бу йиғилишда сўзга чиққан ташкилот вакиллари Россия мусулмонлар жамоасига босимнинг кучайтирилиши ҳукумат сиёсатидан норозилар сафини кенгайтириш ва мусулмон ёшларнинг радикаллашувига олиб келишидан огоҳлантирдилар.\n“Фуқаровий кўмак” қўмитаси раҳбари Светлана Ганнушкина Россияда исломнинг радикаллашуви¸ биринчи навбатда¸ Путин ҳукумати олиб бораётган босимга жавоб ўлароқ баҳоланишини гапирди:\n- Ҳукуматнинг мусулмонларга қарши олиб бораётган сиёсат Россия учун ҳалокатлидир. Россия фақат насроний эмас, балки кўп конфессияли бир давлатдир. Ҳукуматнинг ўз аҳолисига қарши бундай ҳаракатлар олиб боришига йўл қўймаслик керак. Бундай босим кучайиб борса¸ мамлакат парчаланиб кетиши турган гап! Россия мусулмонларига қарши ҳокимият кураши 2003 йилнинг 14 февралида Россия Олий Судининг 15 ташкилот, жумладан Ҳизб-ут-Таҳрир ташкилотининг тақиқланишидан бошланди¸ десам хато қилмайман. Бугунги кунга келиб¸ ташкилотларни тақиқлашдан ташқари оммавий равишда мусулмон адабиётларининг “экстремистик” деб эълон қилинаётганига гувоҳмиз, дейди Светлана Ганнушкина.\nГаннушкина Россия мусулмонларига қарши курашнинг янгидан авж олиши президентликка Владимир Путин қайтиши ортидан кузатилганини ҳам қўшимча қилиб ўтди.\nСўзга чиққан “Мемориал” фаоллари Россия ҳуқуқ-тартибот идораларининг оммавий равишда мусулмонларга қарши жиноий ишларни сохталаштираётганига гувоҳ бўлаётганини таъкидлади.\n“Мемориал” марказининг Кавказ ва Марказий Осиë гуруҳи раҳбари Виталий Пономарёв Россияда ноқонуний деб эълон қилинган Ҳизб-ут-Таҳрир ташкилотининг терроризм, экстремизм ёки бошқа ноқонуний фаолиятга алоқадорлиги бирор маротаба ўз исботини топмаганини гапирди.\nПономарёв шунга қарамасдан оммавий ҳибс этишлар ва облавалар Россиянинг бошқа минтақаларида олиб борилаётгани ва асосан Ҳизб-ут-Таҳрир ташкилоти аъзолари қўлга олинаётганини хабар қилди:\n- Олдинроқ Татаристонда ва кеча Бошқирдистонда олиб борилаётган махсус амалиёт давомида 40 кишининг ҳибс қилингани, шунингдек бугун Москвада Ҳизб- ут-Таҳрирга қарши бу амалиётлар давом этаётганидан хулоса чиқариш мумкинки, бутун Россия бўйлаб олиб борилаётган “тозалаш” ишлари натижасида кўплаб одамлар яна қўлга олинади, уларга нисбатан яна жиноий ишлар сохталаштирилади, дея хулоса қилди Виталий Пономарёв.\nАйни пайтда, Россия ФСБси 7 ноябр куни “Москвада Ҳизб-ут-Таҳрир халқаро террорчилик ташкилотининг янги аъзолари қўлга олингани” тўғрисида махсус хабар тарқатди.\nТинтув натижасида, Москва ва Москва вилоятида “экстремистик деб тан олинган диний-тарғибот адабиётлар мусодара қилингани” айтилади.\nБошқирдистон ФСБси эса 6 ноябр куни Уфада “ҳизбчиларнинг” “бошқарув бўғини” қўлга олингани ва “кўплаб диний-тарғиботчилик адабиёти мусодара қилингани” ҳақида хабар берган эди.


Андижон АЁҚШларида бензин йўқ, қўлда эса 4500 сўм – mulkdor.com\nJune 25 2017, 03:06 Коррупция\n– Бензин умуман йўқ. Қўлда 4500 сўм, ҳаммаси чайқовчиларни қўлига чиқиб кетган, – дейди андижонлик ҳайдовчи.\nЗаправкалардагилар эса ҳайдовчиларга яқин орада бензин бўлмаслигини, машиналарни эса газга ўтказишни тавсия қилмоқда.\n– АЁҚШ ҳодими шундай деяпти. Газга ўтказсак газ ҳам топилмаяпти-да. Бу ёғига пиёда юришга тўғри келяпти, – дейди бошқа бир андижонлик ҳайдовчи.\nКиракашлик қилиб тирикчилик қиладиган ҳайдовчилар эса бензинни чайқовчилардан олишга мажбур. Улардаги нарх эса 4500 сўмдан ошиб кетган.\n– Асосан қўлда оламиз. 4500 сўм бўлиб кетди., – дейди андижонлик такси ҳайдовчиси.\n– Ўзи оз бериларди. Ҳозир умуман базадан бензин беришмаяпти, – деди Андижондаги “AutoServis” АЁҚШ ходими.\n– Энди машина кўп, кўряпсизку, ҳар ойда ўттиз мингтадан машина чиқяпти, йилига ярим миллионга яқин машина кўпаймоқда. Ҳаммаси бензин олавергандан кейин тугайди-да. Бу ўлчовли нарсаку, – деган Озодлик билан суҳбатда “Ўзбекнефтмаҳсулот” ширкати мулозими.\nБензин тақчиллиги Ўзбекистоннинг бошқа ҳудудларида ҳам кузатилмоқда.\nПойтахт Тошкент шаҳрида ҳам ёнилғи қуйиш шаҳобчаларида навбат юзага келган.\nБарча шарҳлар (6)\n4500 сум бир литр бензин учун бу жуда арзон. Бу тахминан 50 цент дегани. Европада бензин камида 1,1 евродан 1,5 еврогача. Осиеда хам 1-1,5 доллардан.\nБирданига 2800 килишдииии\nБензин киммат болади\nАммо такчил бомайди, дийишди, мана ахвол яна ошаа\nЕвропа билан солиштирманг-да. У ёқда ойликлар катта, нархлар шунга яраша. Бу ерда ойлик ҳозир нари бериси 100 доллар. Европада 2000 доллар ўртачаси. Ҳисоблайверинг. Ойликлар 20 баравар катта бензин икки баравар қиммат.\nАндижонда киракаш бензин куйиб Кира килмайди газ заправкалар буш хохлаган пайитда газ куйиш мумкин хеч канака бензин олиш учун бош котиришга хожат йук 90 % мошиналар газлашган озодлик радиосига курук гап булса булди озодлик радиосига арз килган УЗИ ахмок озодлик хеч нарсани хал килаолмайди курук гапдан нарига утмайди озодлик гийбатчи радиоси деса тугри буларди\nИслом ота фарзанди\nРахматли отажон Ислом Каримов, хар доим\nБутун Озбекистон ёшлари фарзандларим деб этардилар,\nФакат огай ,радной болмасак керак, Гули ва Лолахон энасиникига тикиб юбордии,\nва бечора АкбарАли\nKirakashlarni hammasi gazda emas. Meniki benzinda. Endi gazga o’tsammi deb turibman, lekin havfli-da.\n“конвертация очилса¸ бир доллар 10 минг сўмга ...\nАвгуст ойидан бошлаб қора бозорда арзонлай бошлаган АҚШ доллари нархи 14 август куни 7500 сўмга тушди. Айни шу куни мамлакат тижорат банклари юридик шахсларга ...\nИқтисодAugust 15 2017, 02:08\nНақд пул режасини бажармаган тадбиркорлар ...\n"Жиззах вилояти, Мирзачўл туманида нақд пул топшириш режасини бажара олмаган тадбиркорларнинг тўлов терминали блок қилиб чиқилаяпти. Бечора аҳоли қийналмоқда. Ойлиги ...\n“хонемлар ва джаноблар” – “ўзбекистон ҳаво ...\n3-5 май кунлари “Ўзбекистон ҳаво йўллари” миллий авиакомпанияси борткузатувчи лавозимига қизлар танлови ўтказди. Бир ўринга қарийб 10 нафар қиз даъвогарлик қилган бу ...\nКоррупцияMay 13 2017, 02:05


Терма жамоалар бўлими бошлиғи - Усмон Тошев билан интервью\n7 октябрь, 2021, 21:05\nТеглар:Ўзбекистон МТЖ | Усмон Тошев | ФК Нурафшон | Азиз Ҳайдаров\nЙиллик режа тузиш осон эмас.\nХабарингиз бор, бугун УФА расман Азиз Ҳайдаровнинг ўрнини Усмон Тошев эгаллаганини тасдиқлади. Таниқли футбол мутахассисининг янги лавозимга тайинланганини эшитгач, у билан алоқага чиқдик ва ўзимизни қизиқтирган турли саволларга жавоб олдик.\n– Авваламбор, янги лавозимга тайинланганингиз билан табриклайман. Шу ўринда, саволим бор: бу лавозимга сизни ким таклиф этди?\n– Табрик учун раҳмат. Бу лавозим менга узоқ музокаралардан сўнг, федерация раҳбарияти томонидан таклиф қилинди.\n– “Нурафшон” жамоасининг бошқаруви кимнинг қўлига ўтади? Клубни ўзингиз бошқарасизми ёки бошқа биров бу лавозимни эгаллайдими?\n– Мен фаолиятимни фақатгина федерацияда давом эттираман. “Нурафшон” клубида анча қийин вазифаларни бажардик, кўп ишлар қилдик. Бошқарув бошқалар қўлига ўтади.\n– Федерация томонидан олдингизга биринчи бўлиб қандай вазифа қўйилди?\n– Федерация томонидан менга энг яхши анъаналарни давом эттириш, барча ёшдаги терма жамоаларни бир мақсад йўлида дўстона ишлаш учун бирлаштириш, мураббийларга ўз кўзлаган мақсадлари йўлида ёрдам бериш, уларни қўллаб-қуввталаш, уларнинг фаолиятида енгиллик яратиш мақсадида дастур тузиш каби вазифалар юклатилди. Ушбу лавозимни менга ишонишди ва номзодимни маъқул кўришди. Мен ишончни оқлашим керак.\n– Лавозим юзасидан федерация билан орангизда шартнома тузилдими? Умуман олганда, иш фаолиятингиз қандай тартибда кечади? Бу шартномали келишувми ёки муддатли вазифа ўташми?\n–Мен федерация ходими вазифасида штатли ишлайман.\n–Ёшлар терма жамоасига бош мураббийларни тайинлаш сизнинг ваколатингизга кирадими?\n–Бундан аввалги нутқингизда “барча ёшдаги терма жамоаларини бир мақсад йўлида бирлаштирамиз”, дедингиз. Айтингчи, энди барча ёшдаги терма жамоалар тизимли ҳаракат қиладими? Масалан, ҳар бир мураббий ўз услубига монанд тактик схемалар тузган: кимдир ҳимоявий, яна кимдир ҳужумкор услубда. Эндиликда барча мураббийлар бир тизим ва услубга риоя қиладими?\n–Йўқ. Жамоа тактикаси рақиб потенциалига мос равишда тузилади. Мақсадимиз — бош жамоага футболчиларни етказиб беришда самарали ишлаш. Терма жамоа тактик структураси билан таниш эмасман. Улар билан кўришамиз, уларни ўрганамиз ва шундан сўнг маълум схемалар тузамиз.\n–Сизнинг зиммангизга терма жамоамизнинг ўртоқлик учрашувларини ташкил этиш вазифаси ҳам кирадими?\n–Ҳа, албатта. Халқаро бўлим билан биз бу борада ишларни амалга оширишимиз керак. Яхши ўйинлар, яхши спаринг бўлиши керак. Лекин бунда ҳам мураббийлар билан маслаҳатлашилади. Қандай темпдаги жамоа керак? Қайси жамоа билан ўйнаш керак — ўртоқлик ўйинларини ташкил қилиш ҳам онсон вазифа эмас. Терма жамоалар ўртоқлик ўйинлари учун 1–1,5 йил олдин келишувга эришади. Биз ҳам бир йил олдин терма жамоаларга таклиф билан чиқишимиз, ФИФА кунларида ўртоқлик учрашувлари ташкил этиш масалаларига жиддий эътибор қаратамиз.\n–Ўзбекистон футбол ассосиасияси нима сабабдан сайловдан кейин дарров номзодингизни эълон қилмади? Орада қандайдир муаммо юзага келдими?\n–Йўқ. Ҳеч қаднай муаммо юзага келмади. Бунга сабаб, мен кўп ўйлаганимдан. Бу ҳазилакам лавозим эмас. Шунинг учун таклифни қабул қилишдан аввал ҳар томонлама мушоҳада юритдим.\n–Яқин бир йил ичида терма жамоада қандай ўзгаришлар қилишни режалаштиргансиз?\n–Бу ҳақда ҳозир ҳеч нарса деёлмайман. Чунки бунинг учун аввал мураббийлар билан кўришиб, гаплашиб олишим керак. Йиллик режа тузиш осон эмас. Айтишим мумкинки, мақсад — барча ёш жамоалари билан бир йўналишда ишлаш.\n"Нурафшон"да Усмон Тошевнинг ўрнини ким эгаллади?


Кутубхонага қулф османг! | ФайзБоғ\nҚадимдан китоб ўтмиш ва келажак ўртасида маънавий кўприк вазифасини бажарган. Одамлар матнларни аввал ҳайвон териси, кейинчалик матоларга битган. Замонлар оша бу соҳа ривожланиб, қоғоз кашф қилинди. Китоблар босма ускуналарда чоп этила бошланди. Аста-секин уларни жамлайдиган зиё масканлари — кутубхоналар пайдо бўлди.\nКейинги йилларда юртимизда китобхонлик маданиятини оширишга қаратилган бир қатор муҳим давлат ҳужжатлари қабул қилинди. Барча шароитлар муҳайё, оқилона фойдаланиш керак, холос. Бебаҳо адабий меросга эга халқмиз. Уни асраб-авайлаш, аввало, китобга меҳр қўйишдан бошланади, назаримда. Демак, кутубхоналарга бўлган эҳтиёж бундан кейин ҳам ортиб бориши аниқ.\nТан олиш керак, тенгдошларимизнинг барчаси ҳам мутолаасевар эмас. Айрим ўқувчилардан охирги марта қандай асар ўқидинг, деб сўрасангиз жавоб беришга қийналади. Ҳаттоки кутубхонага қачон кирганини ҳам эслолмайдиганлар бор. Беш қўл баробар эмас. Баъзи ҳолларда билимга чанқоқ ёшлар ўз таълим муассасидаги кутубхонадан фойдалана олмаслигини айтиб, куйинади. Сабаби энг керакли пайтда бундай масканларнинг эшигига қулф осилади-да.\nЮқоридаги эътирозга мен ҳам қўшиламан. Шундай кутубхоналар борки, уларнинг асосий вазифаси фақат китоб жамлаш ва сақлашдан иборатдек гўё. Ўқувчининг талаб ва эҳтиёжи эса, иккинчи даражали. Бадиий асар сўраб келганларни турли баҳоналар билан қайтариб юборган кутубхоначилар ҳақида ҳам эшитганмиз. Китобларни авайлаш керак, деб ўтираверсак, ёшлар уларни қачон ўқиб, мағзини чақади?! Бу кетишда телевидение, радио ва матбуот орқали тинмай узатилаётган китоб ўқиш ҳақидаги чорловлар қуруқ гап бўлиб қолиши аниқ-ку!\nКоллеждаги курсдошим бадиий адабиётга хуши йўқлигини кўп такрорларди. Яқинда қўлида Ўткир Ҳошимовнинг “Дунёнинг ишлари” асарини кўриб қолдим. Саломлашиб улгурмасимдан, у китоб ҳақидаги таассуротларини сўзлай кетди. Кейин билсам, асарни қўшнисидан олган экан. Тез фурсатда қайтариб бериши керак. Ҳайрон бўлдим. “Нега кутубхонадан сўрамадинг? — десам, янги адабиётлар уйга берилмаслигини айтиб, чуқур хўрсинди. Ана холос! Ёнингга бир навраста билим оламан, деб келса-ю, унинг раъйини қайтарсанг, бебаҳо хазинадан баҳраманд бўлишига имкон яратмасанг, шу адолатданми?! Кутубхона музей эмаски, ундаги нодир жавоҳирларга қўл теккизиб бўлмаса. Ёки китоб чинни буюммиди, уни токчага териб қўйиб, томоша қилиб ўтираверсак. Китоб йиртилади ёки йўқолади, деб кутубхонани қулфлаб ўтиришга кимнинг ҳаққи бор, ахир?! Ундан кўра, кутубхоначиларимиз ўғил-қизларга китобни эҳтиётлашни, мутолаа маданиятини ўргатса, нур устига нур бўларди.\nҲар қайси таълим масканининг юраги бўлмиш кутубхона ўқувчилар учун доимо очиқ туриши керак. Шунда мутолаага иштиёқманд ёшлар кўпаяди. Интеллектуал авлод эса, элу юртнинг бойлигидир.\nМардона ЗОКИРОВА, ўқувчи\nhttp://www.yoshlarovozi.uz дан олинди\nМуҳаммад Исмоил: ХАЛҚНИНГ БАХТИ


Виртуал қабулхона Боғланиш 15 Февраль 2017\tАҳоли фаровонлигини юксалтириш\nСурхондарё вилоятидан сайланган Олий Мажлис Қонунчилик палатаси депутатлари ҳамда Сенати аъзолари иштирокида 14 февраль куни халқ депутатлари Денов тумани Кенгашининг навбатдаги сессияси бўлиб ўтди. Унда вилоят ва туман идоралари раҳбарлари, тумандаги хўжалик юритувчи субъектлар, нодавлат нотижорат ташкилотлари вакиллари, тадбиркорлар ҳамда фермерлар қатнашди.\nОчиқ ва танқидий мулоқот руҳида ўтказилган сессияда Ўзбекистон Республикаси Олий Мажлиси Қонунчилик палатаси депутатлари ҳамда Сенати аъзолари томонидан 10 кун давомида тумандаги ижро ҳокимияти, ҳуқуқни муҳофаза қилиш органлари, шунингдек, хизмат кўрсатиш идораларининг амалдаги қонун ҳужжатларини қай даражада ижро этаётгани, парламент аъзоларининг туман аҳолиси билан ўтказган бевосита мулоқотлари чоғидаги ўрганиш натижалари батафсил кўриб чиқилди.\nТаъкидланганидек, туманда ҳудудни ижтимоий-иқтисодий ривожлантириш, бунда кичик бизнес ва хусусий тадбиркорлик субъектлари фаолиятини қўллаб-қувватлаш, умуман, аҳоли фаровонлигини таъминлаш мақсадида муайян ишлар бажарилган. Ишбилармонларга кредит маблағлари ажратилишига эътибор кучайтирилган. Тадбиркорлик субъектлари ҳуқуқларининг бузилишига йўл қўйган, ишбилармонларга давлат хизматлари кўрсатиш тартибини бузган айбдор шахсларга нисбатан интизомий ҳамда маъмурий чоралар қўлланилган. Натижада ўтган йилдагига нисбатан тадбиркорлик субъектлари сони 102,2 фоиз ўсган.\nТуманда аҳолини оилавий тадбиркорлик фаолиятига кенг жалб этиш бўйича мавжуд имкониятлардан тўлиқ фойдаланилмаётгани туфайли шу шаклдаги тадбиркорлик субъектлари сони ҳанузгача камлиги айтиб ўтилди. Қолаверса, оилавий тадбиркорликни қўллаб-қувватлаш ва уларга амалий кўмак бериш етарли даражада ташкил этилмаган.\nОлий Мажлис палаталари тасдиқлаган Бандлик дастури доирасида аҳоли бандлигини таъминлаш борасида тумандаги давлат идоралари иши самарадорлиги қониқарли даражада эмас. Касб-ҳунар коллежлари битирувчилари, айниқса, ёш қизларни иш билан таъминлашда юзаки ёндашув ҳамда расмиятчилик ҳолатлари мавжуд. Соғлиқни сақлаш тўғрисидаги қонунларни ижро этиш бўйича, жумладан, аҳолига тиббий хизмат кўрсатиш борасида мавжуд қишлоқ врачлик пунктлари фаолиятини замон талаблари даражасида қайта кўриб чиқиш, олий малакали тиббиёт ходимлари билан таъминлаш ва зарур дори-дармонларни етказиб бериш лозим.\nТуманда 3 минг 130 нафар мактабгача ёшдаги болалар ёки жами болаларнинг атиги 9 фоизи мактабгача таълим муассасаларига қамраб олинган. Бу ишга мутасадди бўлган идоралар раҳбарларининг лоқайдлиги танқид остига олинди.\nШунингдек, туманда аҳолига савдо ва маиший, коммунал хизмат кўрсатиш даражаси ҳам замон талабларидан орқада қолмоқда. Жумладан, туман электр тармоқлари корхонасида истеъмолчиларга хизмат кўрсатиш етарли даражада эмаслиги уларнинг асосли эътирозларига сабаб бўлмоқда. Бу каби ҳолатлар газ ҳамда сув таъминотида ҳам мавжуд.\nЭкология ва атроф-муҳит тўғрисидаги қонун ҳужжатларини ижро этишда ҳам изчиллик етишмайди. Хусусан, туман ободонлаштириш бўлими томонидан жойларда чиқиндиларни белгиланган ҳудудларга олиб чиқиш бўйича ишлар тўғри йўлга қўйилмагани танқидий муҳокама қилинди. Сессияда прокуратура, ички ишлар ҳамда бошқа давлат идораларининг фаолиятига алоҳида эътибор қаратилиб, уларни янада жонлантириш лозимлиги юзасидан тавсиялар берилди. Халқ депутатлари туман Кенгаши фаолиятини самарали ташкил этиш бўйича амалий таклифлар айтилди. Тумандаги аҳолига бевосита хизмат кўрсатувчи идоралар, хусусан, электр, газ ва сув таъминоти, ер кадастри, банк ҳамда молия муассасалари раҳбарларининг ҳисоботлари эшитилди. Сессияда муҳокама этилган масалалар юзасидан тегишли қарор қабул қилинди.\nЙиғилишда Олий Мажлис Қонунчилик палатаси Спикери Н. Исмоилов иштирок этди. Нормурод ТЕМИРОВ,\n« Иқтисодиётни бошқариш: қонунчилик ва амалиёт\tҚонун ҳужжатларини тарқатиш тизимини тубдан такомиллаштириш — давр талаби »


ИнтерФУТБОЛ :: VAR – ФУТБОЛ КУШАНДАСИ…МИ?\nVAR – ФУТБОЛ КУШАНДАСИ…МИ?\nЗамонавий футбол дунёсига VAR (рефери видеоассистенти) тушунчаси кириб келганидан сўнг мазкур технология борасида жуда кўп фикрлар янгради. Кимдир VARни футбол учун фойдали деб ҳисобласа, яна кимлардир мазкур янгилик футболдаги ҳиссиётларни йўққа чиқарадиган «кушанда» эканини таъкидламоқда. Бу мавзуда энг қизиқ ҳолат «Тоттенхэм» бош мураббийи Маурисио Почеттинода кузатилди. Чунончи, аргентиналик мутахассис шу пайтга қадар VARни фақатгина ёмонлаб келарди. Аммо айнан шу тизим туфайли ЕЧЛ чорак финалида «шпорлар» «Манчестер Сити» тўсиғидан ўтиб, ярим финалга чиқишди. Бу ўйинда гап Раҳим Стерлинг томонидан сўнгги дақиқаларда урилган, аммо Жунайд Чақир VAR ёрдамидан сўнг бекор қилган гол ҳақида бормоқда. Soccer.ru портали ходимлари эса мазкур воқеа баҳона янги тизимнинг футболга нима бериши-ю, нимадан маҳрум қилиши борасида мақола тайёрлашди.\nМаурисио Почеттино (2018 йил 1 март, Англия кубоги ўйинидан сўнг): «Ўйлашимча, видеотакрорлар тизими туфайли ўйиннинг ўзига бўлган эътибор пасайиб кетяпти. Мен ҳар доим инглиз ҳакамларини Европанинг энг яхшилари сифатида ҳурмат қилганман, эҳтимол, улар дунёнинг энг кучлиларидир. Аммо уларга мазкур тизим ёрдамлашяптими ёки ишларига халал беряптими, бунисини аниқ айтолмайман. Футбол - бу ҳиссиётларга бой спорт тури. Агар биз эмоцияларимизни йўқ қилмоқчи бўлсак, унда VAR айни муддао ва футбол бутунлай бошқа қиёфага киради. Ҳакамлик борган сари қийинлашяпти, уларга ачинаман. Ундан ҳам кўпроқ футбол ишқибозларига ачинаман, чунки бундай ҳолатларга кўникиш осон бўлмаяпти».\nМаурисио Почеттино (2019 йил 24 январь): «Англияга VAR тизимини татбиқ этмаслик - яхши ғоя. Модомики, бизда ҳали тўлиқ маълумот йўқ экан, бир йил ёхуд ундан-да кўпроқ сабр қилиб турганимиз маъқул. Ўзгаришлар туфайли футбол мухлисларни ғазаблантира бошлашидан ташвишдаман. Биргина қарор қабул қилиш учун беш дақиқа вақт сарфланса, бу пайтда ишқибозлар нима қилишади?! Европадаги исталган ўйинни олинг: ҳеч ким VARдан рози эмас».\nЕвропа Чемпионлар Лигаси чорак финалидаги «Манчестер Сити»га қарши умумий ғалабадан сўнг Почеттинога ҳазил тариқасида VAR тизимидан узр сўраш таклиф этилди. Бироқ аргентиналик мутахассис бу мавзуда гапиришни истамади ва «Тоттенхэм»ни тақдирнинг ўзи мукофотлагани хусусида фикр билдирди. Ҳолбуки, Почеттино видеотакрорларнинг доимий «душмани» сифатида VAR «Манчестер Сити» ва унинг мухлисларидан қувончли ҳиссиётларни тортиб олгани сабабли тизимга миннатдорчилик билдириб қўйса бўлаверарди...\nШуниси маълумки, кейинги сафар VAR «Тоттенхэм» зарарига қарор чиқарса, Почеттино яна тизим устидан нолишни бошлайди. Бу нисбат биргина аргентиналик мутахассис эмас, VARнинг бошқа «душманлари»га ҳам тегишли: бундай кишилар қарор ўзларининг фойдаларига бўлса, индашмайди, борди-ю бунинг акси рўй берса: «VAR - ҳиссиётлар кушандаси!» деб айюҳаннос солишади. Мана шу нуқтаи назардан олиб қаралса, Хосеп Гвардиола - чинакам мард инсон. Чунончи, у ҳар қандай ҳолатда ҳам, ўз фикрида қатъий туради.\nХосеп Гвардиола (2018 йил 3 декабрь): «АПЛ ўйинларига видеотакрорнинг жалб қилинмагани мени ҳайрон қолдирди. Зеро, VAR тизими - замонавий футбол учун зарур технология. Тўғри, бугун Англия янгиликдан юз буряпти, аммо эртами-кеч, бу тизим АПЛга кириб келади».\nХосеп Гвардиола (2019 йил 21 февраль. Ҳимоячи Отаменди четлатилган ва «Сити» дарвозасига икки марта пенальти белгиланган «Шальке»га қарши ўйиндан сўнг): «Мен ҳар доим VARнинг тарафдори бўлиб келганман. Ростдан ҳам, ҳар икки вазиятда пенальтига асос бор эди. Қизил карточка хусусида ҳам асло ҳакамга эътирозим йўқ».\nХосеп Гвардиола (2019 йил 19 апрель. VAR тизими туфайли «Тоттенхэм» дарвозасига урилган гол бекор қилинди ва «Манчестер Сити» ЕЧЛдаги иштирокини тўхтатди): «Шубҳасиз, Чемпионлар Лигасидан чиқиб кетганимиз жуда аламли бўлди. Ваҳоланки, биз чиройли ўйин кўрсатиб, кўплаб хавфли вазиятлар яратгандик. VAR ҳакамларга боғлиқ хатоларни камайтириш учун ўйлаб топилган. Бу технологиянинг футболда қўлланилишини мунтазам ёқлаб келганман ва шундай бўлиб қолаверади».\nХўш, ЕЧЛ «плей-офф» баҳсларида қатнашган ва бевосита VAR билан тўқнашган бошқа мураббийларнинг тизим ҳақидаги фикрлари қандай?\nДейлик, Юрген Клопп шу пайтгача VARни ёқлаб ёки уни ёмонлаб, бирор-бир кескин фикр билдирмаган. Аниқроғи, мутахассис шу пайтгача тизим борасида икки мартагина гапирди, холос. Уларнинг биринчиси куз фаслида, Англия Лига кубогининг «Челси»га қарши ўинидан сўнг янграганди. Бу ўйинда ҳакамлар «Челси»нинг ўйиндан ташқари ҳолатдан урилган голини (ҳатто видеотакрордан кейин ҳам) инобатга олишганди.\nЮрген Клопп (2018 йил 27 сентябрь): «Стандартдан тўп узатилаётган пайтда «Челси»нинг бир йўла икки ўйинчиси «офсайд»да турганди. Тўғри, бу футболчилар тўпга тегишмади, аммо улар менинг шогирдларим йўлини тўсиб қўйишди. Агар стандартлар вақтида ўйиндан ташқари ҳолатда турган ўйинчиларга рақиб йўлини тўсишга рухсат берилса, футбол бутунлай ўзгариб кетади. Шунингдек, биринчи зарбани йўллаган Баркли ҳам «офсайд»да эди. Эҳтимол, бу оддий кўзга сезилмагандир, аммо ҳакамлар буни видеотакрорлар орқали яққол сезишганди. Ана энди менга айтинглар-чи, агар ҳакамлар қарор қабул қилишга чўчишса, VARнинг нима кераги бор?»\nИккинчи сафар эса Клопп «Манчестер Сити» - «Тоттенхэм» ўйинидан сўнг VAR борасида сўз очиб, испаниялик ҳамкасбига ҳамдардлик йўллади. Клоппнинг фикрича, у «Манчестер Сити»даги ўша нохуш вазиятни «ўз танасида яққол ҳис қилган» ва ҳалигача қандай қилиб ҳакамлар Раҳим Стерлингнинг голини инобатга олишмаганини тушуна олмаётганини таъкидлаган.\n«Ювентус» клуби бош мураббийи Массилимилано Аллегри ҳам ЕЧЛ гуруҳ босқичининг «Валенсия»га қарши ўйинидан сўнг VAR ҳақида ижобий фикр билдирди. Ёдингизда бўлса, ўша учрашувда Роналду майдондан четлатилганди. Аллегрининг фикрича, ўшанда ҳужумчига қизил карточка кўрсатилмаса ҳам бўларди.\nМассимилиано Аллегри (2018 йил 20 сентябрь): «Шуни аниқ айта оламанки, VAR бу вазиятда ҳакамга катта ёрдам берган бўларди. Бундай ҳолатдан кейин ЕЧЛ ўйинида камчилик бўлиб қолиш жуда қийин. Бунинг натижасида биз мағлуб бўлишимиз ҳам ҳеч гап эмасди. Аёнки, кейинги ўйинларда Роналдунинг ўрни билинади».\nVAR ҳақидаги фикрлар «Барселона» бош мураббийи Эрнесто Вальвердеда ҳам бор. АПЛдан фарқли равишда, Ла Лига аллақачон рефери видеоассистенти хизматидан фойдаланишни йўлга қўйган ва Эрнесто бошчилигидаги «Барса» VAR билан нафақат ЧЛ, балки ички чемпионатда ҳам бир неча марта тўқнаш келди.\nЭрнесто Вальверде: «VAR ва бошқа янги технологиялар футболнинг чинакам қоидалар асосида, ҳалол ўтиши учун ёрдам беради, деб умид қиламан. Аммо бу янгиликларнинг бевосита ўйинга таъсири ҳақида ҳозирча якуний хулосаларни билдирмай турган маъқул. Дейлик, шахсан мен VAR туфайли футболда шиддатга путур етишини хоҳламайман, чунки футбол ўз шиддати билан жозибали. Шубҳасиз, баъзида ҳакамларга ташқи ёрдам керак, лекин биз ўша ёрдамни идеал тарзда бера оламизмикан, деган савол туғилади. Бас, шундай экан, мен ҳам худди сизлар каби, буларнинг охири нима билан якунланишини кутганим афзал».\n«Аякс» устози Эрик тен Хаг ҳозирча тизим ҳақида умуман оғиз очмаётганди, аммо «Аякс»нинг «Реал»га қарши биринчи ўйиндаги голи бекор қилингач, ўзини тутиб тура олмади: «Бу шармандалик. Бизнинг «тоза» голимиз инобатга олинмади. Ҳакамлар эса тинмай ўша вазиятда Тадич рақиб дарвозабонига халал берганини таъкидлашмоқда. Видеотакрорларни ўзим ҳам кўрдим, лекин голни бекор қилиш учун улар айтган «жиддий сабаб»ни топа олмадим».\nМураббийлардан сўнг VAR тизими бўйича рус шарҳловчиси Василий Уткин ҳам ўз фикрларини қуйидагича баён қилади: «Илм-фан ва техника тараққиёти инсонга қарши бўлолмайди. VAR шу пайтгача футболга жиддий зиён келтирмади. Мени айтди дейсиз, ҳали VAR мухлисларга шундай қувонч туйғуларини олиб келадики, бунақасини ҳатто тасаввур ҳам қила олмайсиз».


Қашқадарёда жуда кўпчилик ишдан олинди, Зоир Мирзаев эса вилоят раҳбари этиб тайинланди. Асосий маълумотлар — QWERT.UZ\nҚашқадарёга 2013 йил сентябридан бери ҳокимлик қилиб келган Зафар Рўзиев ишдан олинди. Қаршида 26 октябрь куни Президент администрацияси раиси Зайнилобиддин Низомиддинов ва бош вазир Абдулла Арипов иштирокида вилоят фаоллари йиғилиши бўлиб ўтганУн — деб бу хақда «Daryo» нашри хабар беради . да вилоят ҳокими Зафар Рўзиев, вилоят прокурори Ботир Юсупов, вилоят ИИБ бошлиғи Дилшод Турсунбоев ва вилоят солиқ идораси раҳбари Равшан Насимов ишдан олингани эълон қилинган. Сўнгги маълумотларга кўра, Зафар Рўзиев Жиззах вилоятининг Зарбдор туманига ҳоким этиб тайинланган.\nТаъкидлаш ўринлики, августдаги воқеалар («замҳоким»нинг ёқиб юборилиши, «снос»лар атрофидаги шов-шувлар)дан сўнг, Зафар Рўзиев халқдан узр сўраб чиққан уч ҳокимдан бири бўлганди, мамлакат раҳбарияти эса ҳокимлар йўл қўйган хатоларини тузатиши, фуқароларнинг ҳукуматга ишончини тўлиқ тиклаш бўйича ишларда шахсан иштирок этиши кераклигини таъкидлаган, уларнинг ишига йил якунида танқидий баҳо берилишини маълум қилган эди. Эҳтимол, Рўзиев бу синовдан ўта олмагандир.\nЗоир Мирзаев Қашқадарё вилояти ҳокими вазифасини бажарувчи этиб тайинланган. У бундан бир йил аввал — 2018 йил 25 октябрь куни Тошкент вилоятининг Оққўрғон туманида олти кишини сув тўла ариққа тушириб қўйганидан сўнг, ушбу воқеа интернетда (ва ҳатто халқаро миқёсда) шов-шув бўлиб кетгач, бош вазир ўринбосари лавозимидан олиниб, жазо тариқасида Жиззах вилоятининг Шароф Рашидов туманига ҳоким қилиб юборилган эди. «Президентимиз уни бу қилмиши учун кечирмади», деганди ўшанда бош вазир Абдулла Арипов.\nВилоят миқёсидаги «тўртлик»дан ташқари бошқалар ҳам ишдан олинган. Қарши шаҳри ҳокими Жамшид Фозилов, Чироқчи тумани ҳокими Рустам Жўрақобилов, Миришкор туманининг сўконғичлиги ва маккажўхори сабаб бир отахонни ҳақоратлагани билан танилган ҳокими Равшан Комилов масъулиятсизлиги сабаб, Китоб тумани ҳокими Рустам Саъдуллаев эса соғлиғи ёмонлашгани боис ўз аризасига кўра лавозимидан озод этилган.\nБундан ташқари, шу вақтгача вилоят ҳокими биринчи ўринбосари сифатида ишлаган Ҳуррам Жўраев ва вилоят раҳбарининг қишлоқ ва сув хўжалиги масалалари бўйича ўринбосари Бахтиёр Ражабов бошқа ишга ўтгани муносабати билан ишдан олинган.\nТашаббускорлар рағбатлантирилди, айримларга сўнгги имконият берилди. Қашқадарё вилояти ҳокимлигидан маълум қилишларича, Касби тумани ҳокими сифатида ташаббусорлик кўрсатиб ишлаган Нормўмин Холбоев энди вилоят маъмурий маркази — Қарши шаҳрига раҳбарлик қилади. Президент администрацияси раҳбари Зайнилобиддин Низомиддинов собиқ ҳоким Зафар Рўзиевнинг ўринбосарлари — Ҳуррам Жўраев ва Бахтиёр Ражабовга сўнгги имконият берилганини маълум қилган: Жўраев Чироқчи туманига, Ражабов эса Миришкорга ҳоким этиб тайинланган.\nБундан ташқари, шу вақтгача Ўзбекистон Қишлоқ хўжалиги вазирлигида масъул ходим сифатида ишлаб келган Тўхтамурод Менглиев Касби туманига, ҳозиргача «Микрокредитбанк»нинг Қашқадарё филиалига раҳбарлик қилган Алишер Зокиров эса Китоб туманига ҳоким этиб тайинланган.\nШунингдек, шу вақтгача бош прокурор биринчи ўринбосари сифатида ишлаб келган Эркабой Тожиев Қашқадарё вилояти прокурори этиб тайинланган. Шу вақтгача Сурхондарё вилояти ИИБ бўлим бошлиғи сифатида ишлаган Шуҳрат Сотиболдиев Қашқадарё ИИБнинг, бунгача Навоий вилояти бош солиқчиси бўлган Азамат Бозоров эса Қашқадарё Давлат солиқ бошқармасининг янги бошлиқлари сифатида таништирилган.\nЎзбекистоннинг барча бош вазирлари — битта расмда


Ёлғон маълумот берган фуқаро жавобгарликка тортилди\nТошкент шаҳрининг Чилонзор туманида ички ишлар ходимларига ўғрилик ҳақида ёлғон ахборот берган эркак жавобгарликка тортилди. Бу ҳақда Тошкент шаҳар ИИББ маълум қилди.\n«10 январь куни соат 22:50 ларда Чилонзор тумани Ички ишлар бошқармасига фуқаро Хамидов Бахтиёр Шукуровичдан унга тегишли Matiz русумли автомашинаси туман ҳудудида олиб қочилгани ҳақида ҳабар келиб тушди», — дейилади ахборотда.\nХабар асосида ҳодиса содир бўлган жойга тергов-тезкор гуруҳи етиб борди.\nЎтказилган текширув натижасида Б.Ш. Хамидовнинг бошқарувида бўлган Matiz Чилонзор тумани Ц-мавзеси ҳудудида қулфланган ва соз ҳолатда тургани, фуқаро маст ҳолда бўла туриб, унинг автомашинаси олиб қочилгани ҳақида ёлғон хабар бергани аниқланди.\nҲолат юзасидан Б.Ш. Хамидовга нисбатан МЖтКнинг 199-моддаси (махсус хизматларни қасддан алдаб чақирганлик) билан маъмурий баённома расмийлаштирилди.


«Яндекс Харита» энди Тошкентдаги жамоат транспорти йўналишларини кўрсатмоқда! - Terabayt.Uz\n«Яндекс Харита» хизмати Тошкент жамоат транспорти йўналишларини кўрсатишни бошлади. Бу ҳақда компания Telegram-каналидаги хабарга таяниб «Газета.uz» нашри ёзган.\nХабарга кўра, унинг ёрдамида керакли жойга автобус, метро ёки йўналишли такси билан қандай боришни билиш мумкин.\nХабарда келтирилишича, Tashtrans.uz сайти маъмурияти «Яндекс»га янги хизматни жорий этишда ахборот кўмагини кўрсатди.\nАввалроқ «Яндекс» Ўзбекистон учун бир нечта оммавий илова ва хизматларни маҳаллийлаштирган эди. Жумладан, январда — «Яндекс Тирбандликлар», мартда Тошкентда «Яндекс Метро» ва Ўзбекистон учун қидирув, 2018 йилда — «Яндекс Маҳалла», «Яндекс Мусиқа» хизматлари ва ёғингарчиликлар харитаси, шунингдек «Яндекс Навигатор» иловаси ишга туширилди. Ўтган йилнинг апрелида ишга туширилган «Яндекс Такси» хизмати кенг оммалашган.\nЎҚИНГ: Ўзбекистонда «Яндекс» вакиллари билан учрашув: нималар муҳокама этилди?\n#Yandex #Яндекс #Яндекс.Карты #веб-сервислар #жамоат транспорти #Яндекс Харита


Азицид – medu.uz – Дорилар ҳақида маълумотлар ўзбек тилида\nHome Йўриқномалар Азицид\nҚайд этиш рақами: Б-250-95 N41603\nПрепаратнинг савдо номи: Азицид\nДори шакли: плёнка билан қопланган таблеткалар\nПлёнка қобиқ билан қопланган ҳар бир 250 мг ли таблетка қуйидагиларни сақлайди:\nАзитромицин 250 мг (азитромицин дигидрати кўринишида – 262,026 мг);\nЯдроси: қайта желатинланган маккажўхори крахмали – 45,500 мг, натрий кроскармеллоза – 9,000 мг, кальций гидрофосфати – 115,625 мг, магний стеарати – 6,375 мг, натрий лаурилсульфати – 1,500 мг.\nҚобиғи: гипромеллоза 2910/5, титан диоксиди, макрогол 6000, тальк, симетикон эмульсияси SE 4 (сув – 67,4%, силоксанлар ва силиконлар – 30%, метилланган целлюлоза – 2,5%, сорбин кислотаси – 0,1%) – 0,050 мг, полисорбат 80 – 0,100 мг.\nПлёнка қобиқ билан қопланган ҳар бир 500 мг ли таблетка қуйидагиларни сақлайди:\nАзитромицин 500 мг (азитромицин дигидрати кўринишида- 524,052 мг);\nЯдроси: қайта желатинланган маккажўхори крахмали – 85,000 мг, натрий кросмеллоза -18,000, кальций гидрофосфати – 231,250 мг, магний стеарати – 12,750 мг, натрий лаурилсульфати – 3,000 мг.\nҚобиғи: гипромеллоза 2910/5, титан диоксиди, макрогол – 6000, тальк, симетикон эмульсия SE 4 (сув – 67,4%, силоксанлар ва силиконлар – 30%, метилланган целлюлоза -2,5%, сорбин кислотаси – 0,1%) – 0,100 мг, полисорбат 80- 0,200 мг.\n250 мг ли таблеткалар: оқдан то деярли оқ ранглигача бўлган, думалоқ, икки томони қавариқ, плёнка қобиқ билан қопланган таблеткалар.\n500 мг таблеткалар: оқдан то деярли оқ ранглигача бўлган, узунчоқ шаклли плёнка қобиқ билан қопланган таблеткалар.\nАТХ коди: J01 FA10\nКенг таъсир доирасига эга антибиотик. Макролид антибиотиклар – азалидлар кичик гуруҳи вакили ҳисобланади. Яллиғланиш ўчоғида юқори концентрациялари ҳосил қилинганида бактерицид таъсир кўрсатади. Азитромициннинг таъсир механизми микроб хужайраларининг оқсиллари синтезини сусайтириши билан боғлиқ. Рибосоманинг 50S суббирлиги билан боғланиб, пептидтранслоказани трансляция босқичида сусайтиради, оқсил синтезини бостиради, бактерияларни ривожланишини ва ўсишини секинлаштиради. Қатор граммусбат, грамманфий, анаэроб, хужайра ички ва бошқа қатор микроорганизмларга нисбатан фаолликка эга.\nБуйрак фаолиятининг ўртача бузилиши бўлган пациентлар учун (креатинин клиренси минутига 40 мл дан кам) дозани тўғрилаш талаб қилинмайди.\nОвқат ҳазм қилиш тизими томонидан: диарея (5%), кўнгил айниши (3%), абдоминал оғриқлар (3%); 1% ва кам – диспепсия, метеоризм, қусиш, мелена, холестатик сариқлик, «жигар» трансаминазалари фаоллигини ошиши; болаларда – қабзият, анорексия, гастрит.\nЮрак-томир тизими томонидан: юрак уриб кетиши, кўкрак қафасида оғриқ (1% ва кам).\nНерв тизими томонидан: бош айланиши, бош оғриғи, уйқучанлик; болаларда – бош оғриғи (ўрта отитни даволашда), гиперкинезия, хавотирлик, невроз, уйқуни бузилиши (1% ва кам).\nСийдик жинсий тизими томонидан: қин кандидози, нефрит (1% ва кам).\nБошқалар: юқори чарчоқлик; оғиз бўшлиғининг шиллиқ қаватини кандидамикози; болаларда – конъюнктивит, қичишиш, эшакеми.\nДаволаш бекор қилинганидан кейин пациентларда ўта юқори сезувчанлик реакциялари сақланиши мумкин, бу шифокор кузатуви остида специфик даволашни ўтказишни талаб қилади.\nПрепаратни ҳомиладорлик даврида фақат, она учун кутилаётган фойда бола учун потенциал хавфдан устун бўлгандагина қўллаш мумкин.\nАзитромицинни транспорт воситалари ва механизмларни бошқариш қобилиятига таъсири ҳақида маълумотлар йўқ. Бироқ автомобилни бошқариш ёки механизмлар билан ишлашда азитромицинни қабул қилган пациентларда бош айланиши юзага келганлиги ҳақидаги кам маълумотларни ҳисобга олиш керак.\nСимптомлари: кўнгил айнаши, эшитишни вақтинчалик йўқолиши, қусиш, диарея.\nПлёнка қобиқ билан қопланган 250 мг ли таблеткалар:\n3 таблеткадан ПВХ/А1 блистерда. 1 ёки 2 блистердан қўллаш бўйича йўриқномаси билан бирга картон қутига жойланган.\nПлёнка қобиқ билан қопланган 500 мг ли таблеткалар:\n3 таблеткадан ПВХ/А1 блистерда. Ҳар бир блистер қўллаш бўйича йўриқномаси билан бирга картон қутига жойланган.\nСақлаш учун махсус шароит талаб этилмайди.


23:39, 29.06.2020 // 33759\nЎзбекистонда коронавирус инфекциясига чалинганларнинг умумий сони 8222 нафарга етди\nЎзбекистонда 29 июнь соат 23:30 ҳолатига кўра, яна 23 нафар одамда коронавирус инфекцияси аниқланди ва касалланганларнинг умумий сони 8222 нафарга етди. Бу ҳақда Соғлиқни сақлаш вазирлиги хабар берди.\n17 таси карантин марказидаги фуқаролар орасида;\n4 таси Тошкент шаҳрида аҳоли орасида;\n2 таси Самарқанд вилоятида коронавирусга чалинганлар билан мулоқотда бўлиб, карантинга олинган фуқаролар орасида аниқланган.\nАввал Ўзбекистонда 29 июнь соат 10:00 ҳолатига кўра, коронавирус инфекцияси қайд этилганлар сони 83 кишига кўпайгани, соат 17:00 ҳолатига кўра эса яна 168 кишида коронавирус аниқланиб касалланганларнинг умумий сони 8199 нафарга етгани ҳақида хабарлар берилган.\n29 июнь кун давомида 167 нафар (дастлаб 97 киши, кейин яна 70 нафар бемор тузалган) бемор коронавирус инфекциясидан тузалган ва соғайганларнинг умумий сони 5496 нафарга (66 фоиз) етган. 2702 нафар бемор белгиланган стандартлар бўйича даволанишни давом эттирмоқда.\n29 июнда икки нафар бемор коронавирус инфекцияси асоратлари оқибатида вафот этган: Бухорода 68 ёшли аёл ва Жиззахда 72 ёшли эркак ҳаётдан кўз юмди. Эпидемия бошланганидан бери Ўзбекистонда жами 24 та ўлим ҳолати қайд этилган.\n14:53, 18.05.2022 // 58334\n00:12 Кеча // 48532\n13:15 Кеча // 48216\n07:30 Кеча // 47306\n18:50 Кеча // 46928


Покистон намойишлар ўти ичида қолди\nПокистонда мамлакат президенти Парвез Мушарраф фавқулодда ҳолат эълон қилганига қарши норозилик акциялари авж олмоқда. Йирик шаҳарлар намойишлар билан қамраб олинган.\nИсломобод, Лаҳор, Карачи, Равалпинди ва Мўлтон шаҳарларида йирик намойишлар ўтказилди. Полиция намойишларни тарқатиш учун кўздан ёш оқизувчи газ ва тўқмоқларни ишга солмоқда.\nНамойишчилар орасида мухолифат тарафдорлари, ҳуқуқшунослар ва журналистлар бор. Ҳозирга қадар Покистон хавфсизлик кучлари мухолифатнинг юзлаб лидерларини ҳибсга олди.\nФавқулодда ҳолат эълон қилингандан сўнг юзага келган вазият ҳақида оддий покистонликлар жуда чекланган ахборот олмоқда. Мамлакат бўйлаб барча хусусий ва хорижий телеканаллар ва радиолар трансляцияси тўхтатиб қўйлган. АҚШдаги Журналистлар ҳуқуқларини ҳимоя қилиш қўмитаси ва ҳамда Франциядаги “Чегара билмас мухбирлар” ташкилоти П.Мушаррафни оммавий ахборот воситалари фаолиятини қайта тиклашга чақирмоқда.\nПокистонлик журналистлар ҳам бўш келмай, айни талаблар билан норозилик акцияларида қатнашмоқда.\nПокистон журналистлари федерацияси фаоли ва хусусий телеканал мухбири Мадор Аббос намойишлар давомида кўплаб журналистлар калтакланганини ва ҳибсга олинганини ўз кўзи билан кўрган.\n“Вазият жуда таранг ва мавҳумдир. Мамлакат бўйлаб норозиликлар давомида бир неча журналист ҳибсга олинди, операторлар калтакланди. Уларнинг видеокамералари синдириб ташланди. Маълум бўлишича, Покистонда урду тилида чиқадиган энг йирик “Жаҳон” газетасининг босмахонаси полиция томонидан ўраб олинган”, – деди Мадор Аббос.\nП.Мушарраф мамлакатда фавқулодда ҳолат эълон қилар экан, ўз қарорини жангарилар уюштираётган зўравонликлар ва ҳукуматни фалаж қилган суд тизими туфайли юзага келган кескин вазият билан изоҳлаган эди. Бу қарор доирасида оммавий ахборот воситалари овози бўғиб қўйилгани эса журналистларнинг масъулиятсизлиги билан тушунтирилмоқда. Нафақат хусусий маҳаллий телеканаллар, балки “Би-би-си”, “Си-эн-эн” каби дунёнинг етакчи телеканаллари ҳам трансляция қилинмаётир.\n“Одамларга етарлича ахборот етказилмаётган шароитда мамлакатдаги вазият янада таранглашмоқда. Лекин ҳукумат матбуотни мажақлаб ташлашга қаттиқ аҳд қилган кўринади”,- дейди журналист Мадор Аббос.\nСўнгги пайтларда Покистонда кучайиб бораётган хусусий телеканаллар генерал П.Мушаррафнинг қайта президент этиб сайланиши нақадар қонуний бўлганини шубҳа остига ола бошлаган эди. Бу борада Покистон Олий судининг қарори кутилаётганди. П.Мушарраф ўзига унча мойиллик кўрсатмаган суд қарорини кутмади ва Олий суд раисини алмаштирилди.\n“Чегара билмас мухбирлар” ташкилоти вакили Винсент Броссель фикрича, бу қарор ноқонуний ишларни одамлардан яшириш мақсадида қабул қилинган.\n“Хусусий телеканаллар ўтган ой давомида Олий суд бўҳронини яхши ёритиб борди. Улар ҳуқуқшуносларга қарши зўравонликлар бўлаётганини фош этди. Одамлар бу каналларга жуда боғланиб қолганди. Ахборотни назорат қила олмай қолган ҳукуматга эса бу жуда ҳам ёқмади”,– деди Винсент Броссель.\nОлий суднинг президент қарорига қарши чиқаётган судьяси Шайх Икром Покистондаги фавқулодда вазиятни “Мушаррафнинг катта фитнаси”, деб атади.\n“Бу фитнанинг мақсади эса битта. Генерал Мушарраф худди аввалгидай ўзининг Покистон устидан ноқонуний ва зулмона назоратини сақлаб қолмоқчи”, – деди судья Шайх Икром.\nПарвез Мушарраф ўз ҳаракатлари билан президент курсисида қолишнинг қонуний чораси қолмаганда конституцияни бекор қилиб, бевосита ва фавқулодда ҳолат эълон қилиш мумкинлигини кўрсатаётгандек. Хавотирлиси шуки, бу тажриба айни муаммоларга дуч келиши мумкин бўлган Марказий Осиё давлатлари раҳбарларини қизиқтириб қолса, ажаб эмас.


Азамат Сафаров ижоди » Навоий вилояти Ёзувчилар уюшмаси\nАзамат Сафаров ижоди\nАҳмад учун бугун сўнгги муддат. Агар пулни беролмаса уйдан чиқиб кетиши керак. У эрталабдан дўсти Ромиддиннинг уйига шаҳд билан бормоқда. Берган қарзини бугун олмаса, эртага кеч бўлади. Тўғрироғи, қишлоқдошлари ўртасида шарманда бўлиши тайин. "Ўн йил туман марказида яшаб битта уй ололмасдан яна қишлоққа кўчиб келибди” деган миш-миш тарқатувчи ғаламислар топилади.\nКуз ёмғири анча майин. Аммо, унинг юзига наштардек урилди. Аҳмад йўл-йўлакай дўстига айтмоқчи бўлган гапларини ич-ичида такрорлаб борарди. "Дўстмисан, душманмисан ўзи. Ахир, бир ҳафтада қайтараман дегандинг, ифлос. Олти ойдан ўтиб кетди. Сенга ишониб, хонавайрон бўлаяпман. Менинг ҳеч нарса билан ишим йўқ. Бугун пулни бермасанг кетмайман. Молингни сотасанми, уйингни сотасанми, бойвачча қайнотангга борасанми, менга бари-бир. Сенда инсоф борми ўзи. Менинг аҳволимни ҳам ўйласангчи”.\nАҳмад табиатан раҳимдил, оқкўнгил бўлсада, бугун у ғазаб отига минганди. Бошқа чораси ҳам йўқ. У ичида бўралаб сўкина-сўкина Ромиддиннинг уйига келиб қолди.\n– Ромиддин, ҳо Ромиддин, – у зарб билан дарвозани қаттиқ муштлай бошлади. Ғазабдан вужуди қалтираб кетди. Гуё, атроф ларзага келгандек бўлди.\n– Ҳув, ҳозир, ҳозир... – ичкаридан аёл кишининг овози келди. Дарвоза очиқ бўлганлиги учун Аҳмад остона ҳатлади.\nҚаршисида Ромиддиннинг хотини Мохира турарди.\n– Ассалому алайкум, яхши юрипсизларми? – ноилождан қисқа сўрашди Аҳмад. – Ромиддин уйдами?\n– Дўстингиз уйда йўқ эди-да... – ғудранди Мохира қўлида ёш боласи билан.\n– Қачонгача яшириниб юради. Аблаҳ экан-ку. Айтинг чиқсин. Бугун борини-бор, йўғини-йўқ қилгани келганман. Чиқсин номард.\n– Менинг ҳам жонимга тегиб кетди, Аҳмад ака, – Мохира кўзларида ёш билан давом этди. – Ҳар куни уч-тўрт киши қарзини қистаб келади. Ҳали ҳам сизда инсоф бор экан, чидаб келаяпсиз. У куни қўшнимиз уйдаги ягона соғин сигиримизни етаклаб кетди. Фарзандларим билан чирқиллаб қолдик, акажон. Дўстингиз "Қандай бўлмасин Аҳмаднинг қарзини узишим керак, унинг аҳволи меникидан ҳам оғир” дея бор йўқ пулига қишлоқдан майиз йиғиб Қозоғистонга кетганига роса бир ҳафта бўлди. Шу кунгача қайтмаганига ҳайронман..., – Мохиранинг кўз ёшлари лабигача сизиб тушди.\nАҳмаднинг боши қотиб қолди. Бояқишга раҳми келди. Аммо, иложи йўқ. "Нима қилсам экан. Ромиддиннинг қайнотасиникига борсаммикан. Фойдаси йўқ. Ҳозиргина Мохира айтди-ку "Дўстингиз отамдан ҳам қарз олавериб, ишончни йўқотган” деб. Эҳ, Аҳмад, Аҳмад ўшанда Ойқизнинг гапига кирганимда бугун бу аҳволга тушиб ўтирмасдим”. Ўйлайвериб боши ғувиллаб кетди. Калласида минг бир хаёл. "Энди уйга қандай қайтаман..?” Мана шу савол уни қийнар эди.\nРомиддин Аҳмад дўсти туман марказидаги кўп қаватли уйда анчадан бери ижарада туришини биларди. Суҳбатларнинг бирида Аҳмад яқин кунларда ўзлари ижарада турган уйни сотиб олиши ҳақида гапирганини эслади. Анчадан буён иши юришмай келаётган Ромиддин қулай фурсатдан фойдаланиб қолишни ўйлади. "Аҳмад содда бола. Менга ишонади. Қарз сўрасам, берса керак. Қайтариш бир гап бўлар. Мен учун асосийси ўз безнесимни йўлга қўйиш. Қачонгача "омадсиз Ромиддин” деган тамғани кўтариб юраман”. Шу хаёллар билан у Аҳмаднинг иккинчи қаватдаги уйига келганини сезмай қолди. Қўнғироқ тугмасини босди.\n– Ким у? – ичкаридан Аҳмаднинг овози келди. "Хайрият уйда экан” хаёлидан ўтказди Ромиддин.\n– Мен, Ромиддинман.\nЭшикни Аҳмад очди. Дўстини қучоқ очиб кутиб олди.\n– Кел дўстим, уйга кир. Анча кўринмай кетдинг, ишларинг яхшими?\n– Яхши, яхши, нимасини айтасан дўстим, – ғудранди Ромиддин.\nИкки дўст уйга кириб жойлашишиди. Обдон ҳол-аҳвол сўрашишгач Аҳмад ошхонага ўтиб хотинига дўсти келганини айтиб, дастурхон тузатишни буюрди. Шу кунларда Аҳмаднинг ишлари юришиб турганди. Иккаласи қуюқ дастурхон атрофида узоқ суҳбат қуришди. Томоқни ҳам бироз ҳўллаб олишди. "Ароқ келгани яхши бўлдида” хаёлидан ўтказди Ромиддин. У муддаога қандай ўтишни билмай турганди. "Аҳмад ичиб олганда янада мард кетади. Ана дўстлик ҳақида шеърхонликни ҳам бошлаб қолди. Ҳозир гап бошласам айни вақти” Ромиддин ҳамон дўстидан пул ундиришни ўйларди.\n– Сендек дўстим борлигидан доим фахрланаман, – тилёғламалик билан гап бошлади Ромиддин. – Эҳ-ҳе иккаламиз бирга қанча ишлар қилмадик. Шу десанг катта фойда берадиган бир ишни бошлаб қўйганман, яхшигина қолади. Бериладиган асосий пулни тўпладим, – бир тийини бўлмасада безбетларча ёлғон гапириб, давом этди. – Шу озгина ёрдам қилсанг деб келгандим.\n– Бўпти дўстим, қанча керак.\n– Шу-у, қирқ миллион бўлса бошқа жойдан қидириб юрмасдим, сен ҳам фойдага шериксан, қўрқма, – Ромиддин Аҳмадга қандай гаплар таъсир қилишини биларди.\n– Қарз беришдан қўрқмайман-ку, аммо бу жуда катта маблағ, Ойқиз билан бир маслаҳатлашмасам бўлмайди. Ўзинг биласан шу уйни оламан деб йиғиб қўйган жамғармамиз бор, лекин уй эгаси билан келаси ҳафта квартирани расмийлаштиришга келишиб олганмиз, – Аҳмад икки ўт орасида қолганди.\n– Қўрқма, иш узоғи билан ўн кунда битади, сен квартирали бўласан, мен ҳам уйдагиларимни бир хурсанд қилай, иш битгач қўчқор сўйиб сен билан Ойқизни меҳмонга чақираман, – Ромиддин ҳамон паст кетмасди.\nАҳмад бу хонага ўтиб хотинига маслаҳат солди. Ойқиз: "Ўзингиз биласиз бу пулни тўрт йил йиғдик, ҳатто ўзимизга керак бўлганда ҳам ишлатмадик, қандай қилиб дўстингизга берамиз. Яна-а, шу дўстингиз сал бошқачароқ, қачон иши тушса ёнингизга югуриб келади, бошқа вақт эслаганини билмайман. Онангизнинг маъракаларига ҳам бошқа дўстларингиз келди, аммо Ромиддин ака келганини билмадим. Бошингизга охири шу дўстларингиз етмаса, дейман-да Аҳмад ака, мени тўғри тушунинг” дея узоқ зор-ҳол қилди. Аҳмад хотининг барча гаплари тўғри эканлигини билсада "дўстга ишомагандан кўра унга бир бора алданмоқ маъқул” деган ақидасига амал қилди. Ойқизнинг йиғи-сиғисига қарамай мисқоллаб йиққан пулини дўстига бериб юборди. Мақсадига эришган Ромиддин шу кетганча дом-дараксиз йўқолди...\n– Бир Аҳмадни лақиллата олмасам мен бу дунёда нима қилиб яшаб юрибман, – уйга ширакайф қайтган Ромиддин меш қорнини силаб, хотинига мақтанарди. – Бир ойга етадиган бозорлик қилдим хотин, тезда мана булардан жиз-биз қилиб юборчи, қолгани бир гап бўлар...\nРомиддиннинг уввосли қаҳқаҳасидан гужумда қунишиб турган қарғалар ҳам ҳуркиб қочиб қолишди.\nАзамат Сафаров: hikoya-va-sherlar.pdf\n» Баҳриддин Садриддинов ижоди


Молиявий саводхон инсоннинг келажаги молиявий барқарордир! - «Туронбанк» АТБ\nМолиявий саводхон инсоннинг келажаги молиявий барқарордир!\nЯнгиланган сана: 7 Май 2022, 12:19\nБутун дунё бўйлаб ўтказиладиган “Global money week” – Умумжаҳон пул ҳафталиги доирасида Ўзбекистонда ўтказилган тадбирларда Туронбанк АТБ ҳам фаол иштирок этди. Хусусан, Туронбанкка бириктирилган умумтаълим мактабларида ўқувчиларнинг Молиявий билимларини ошириш ва молиявий масалаларда уларнинг кўникмаларини шакллантириш учун малакали ўқитувчилар ва банк ходимлари амалий машғулотлар кўринишида очиқ дарслар ўтказишди.\nШу билан бирга, Ўзбекистон Республикаси Марказий банки ҳамда Туронбанк ва кўплаб ҳамкор ташкилотлар билан Қашқадарё, Сирдарё ва Тошкент вилоятларида талаба ёшлар билан учрашувлар ўтказилди. Улар учун Рақамли банк, Омонатлар, Кредитлар ва интерактив банк хизматлари бўйича тақдимотлар ташкил этилиб, ёшлар ўртасида савол-жавоблар ўтказилди.\nБундан ташқари, Туронбанк томонидан ўқитувчилар ўртасида “Молиявий саводхонлик бўйича энг яхши дарс” танлови ҳам ўтказилди. Танловга кўплаб ўқитувчилардан аризалар келиб тушди ва уларнинг барчаси молия муассасасида тузилган комиссия томонидан бирма бир кўриб чиқилиб, улар орасидан 3та энг яхши дарс ўтган ўқитувчи танлаб олинди.\n1-ўрин: Молдағалиева Бибихан Шуманай туманидаги 5-мактаб Иқтисод фани ўқитувчиси\n2-ўрин: Жабборова Озода Бухоро вилояти Ғиждувон тумани 3-мактаб Информатика фани ўқитувчиси\n3-ўрин: Мундузова Шоҳида Андижон вилояти Қўрғонтепа туманидаги 41-мактабнинг Математика фани ўқитувчиси\nҒолиблар Туронбанк АТБ томонидан қимматбаҳо совғалар билан тақдирланади.\nАвтор: кўрсатилмаган / Манба: кўрсатилмаган / Кўришлар: 259


Хавфсизлик 6 апрел 2021 152\n2021 йил 4 апрель куни соат 07:30 да Андижон вилояти Балиқчи туман ИИБга фуқаро 27 ёшли Сарварбек Р. мурожаат қилган. У ўзига тегишли «Spark» русумли автомашинасини 2021 йил 3 апрель куни соат 22:30 ларда яшаш уйи олдида эшиклари қулфланмаган ҳолда қаровсиз қолдириб, яшаш хонадонига кириб кетган.\n4 апрель куни соат 05:50 ларда автомашинасидан хабар олиш учун қараган вақтида, автомашинаси қўйилган жойида йўқлигини билдирган. Бу ҳақда Ўзбекистон Республикаси ИИВ ҳузуридаги Тергов департаменти хабар бермоқда.\nОлиб борилган тезкор-қидирув ҳаракатлари давомида ушбу автомашинага ўрнатилган «GPS» қурилмаси сигнали автомашина Наманган вилояти Тўрақўрғон тумани ҳудудида ҳаракатланаётганлигини кўрсатган. Унга асосан вилоят ҳудудида тўсиб ушлаш тадбири эълон қилинган ва Наманган вилояти Давлатобод туманида яшовчи 29 ёшли Акбар Қ.нинг яшаш хонадонидан Сарварбек Р.га тегишли автомашинанинг давлат рақам белгиси ечилиб, эҳтиёт қисмларга ажратилган ҳолатда топилган.\nМазкур ҳолат юзасидан Андижон вилояти ИИБ ҳузуридаги Тергов бошқармаси томонидан Акбар Қ.га нисбатан Ўзбекистон Республикаси Жиноят кодексининг 267-моддаси 2-қисми «г» банди (Транспорт воситасини олиб қочиш) билан жиноят иши қўзғатилиб, процессуал тартибда ушланган.


Қирғизистон парламенти сайтига хакерлар томонидан ҳужум уюштирилди - zarnews.uz\nҚирғизистон парламенти сайтига хакерлар томонидан ҳужум уюштирилди\nҚирғизистон парламенти веб-сайти хакерлик ҳужумига учради. Бу ҳақда РИА Новости нашрига мамлакат парламенти матбуот хизмати хабар берди.\n“Айни вақтда бизнинг мутахассислар сайт устидан қайта назорат ўрнатишга ҳаракат қилмоқда. Фикримча, биз уни маълум муддат тўлалигича ўчириб қўямиз ва у фаолият кўрсатмай туради”, деб таъкидлади матбуот хизмати вакили.\nУнинг сўзларига кўра, сайт хавфсизлиги билан боғлиқ муаммолар 5 октябрь куни бўлиб ўтган намойишлар чоғида, намойишчилар томонидан парамент бинолари эгаллаб олинган вақтда серверларга етказилган зарар туфайли юзага келган бўлиши мумкин.\n“Қора қароқчи” (“The Black Pirate”) хакерлар гуруҳи Қирғизистон қонунчилик ассамблеяси матбуот хизмати почтасидан парламент веб-сайтига ҳужум қилганликлари тўғрисида хабар қолдирди. “Барчаси бизнинг қўлимизда, биз kenesh.kg сайтини эгаллаб олдик, тўловини кутамиз”, дейилган хабарда.


ОНА МЕҲРИ - Ўзбекистон овози газетаси\nОнамнинг бағрида бир гул бўлиб яшаяпман. Меҳр булоғидан сув бериб, юрагимга диёнат ва садоқатдан, дунёнинг жамики эзгу туйғуларидан зиё индириб тарбияламоқда мени у. Муштипаримнинг кўнглида мен билан бирга ака-укамнинг ҳам орзу-истаклари ин қурган. Мушфиқам ожизгина жуссасида кўтариб юргани – олам ташвиши, кўзларидаги нур – вафо ва садоқат ифоридир.\n...Эмишки, Орол денгизи тўқайларида бир биянинг кўзи ёрибди. Жажжи бўталоқ емиш излаб, бехосдан ботқоққа тушиб кетибди. Чўкаётганида, бия ўзини ботқоққа ташлаб, сўнгги нафасида боласини қутқариб, ҳалок бўлибди. Оналик меҳри нафақат инсондай мукаррам махлуқотда, балки бутун табиатда мукаммалдир.\nИнсон бу оламнинг сарвари бўлса, оналар унинг гавҳаридир. Мен ҳам онам каби меҳр маликаси, кўнгил таржимони бўлаолармиканман? Ундаги жасорату матонатни ўзимдан топаоламанми?...\nҲаммамизда бугун бир туйғу ҳукмрон, аввало, онамизни ўйлаймиз, уни табриклашга ошиқамиз. Бу байрам хотин-қизлар байрами дейилса-да, аслида оналарни эъзозлаш, улар пойига яна бир бор бош эгиб, ҳурмат бажо келтирадиган кун, деб ўйлайман.\nНавоий кон-металлургия комбинати ходими.


Нагаев Осиё кубогини ўтказиб юборадими?\n19 декабрь, 2018, 22:45\nКеча хабар бериб ўтганимиздек, Туркиядаги ўқув-машғулот йиғинида жароҳат олган Иван Нагаев бугун инструментал текширувдан ўтказилди. Бу текширувлар натижасида бирламчи ташхис ўз тасдиғини топди. Яъни, ҳужумчига чап сон олд мушагининг чўзилиши (мушак ички толаларининг кичик йиртилиши билан) ташхиси қўйилди. Бу ҳақда ЎФА матбуот хизмати хабар бермоқда.\nБундан маълум бўляптики, Нагаев учун йил охиригача давом этадиган ўқув-машғулот йиғини ўз якунини топди.\nШунга қарамасдан мураббийлар футболчини йиғин гуруҳида олиб қолишга қарор қилишган. Зарур бўлган даволаш муолажалари айнан шу ернинг ўзида тиббий штаб назорати остида амалга оширилажаклиги маъқул кўрилди.\nБу авваламбор руҳан қувватлов, чунки йил охиригача Иван Нагаев сафга қайтадиган бўлса, БААдаги Осиё кубогида муҳим фигуралардан бирига айланиши мумкин. Иккинчидан эса, Нагаев қитъа чемпионатидан қолиб кетган тақдирда ҳам хотиржам даволаниб олиши учун яхшигина замин яратилган бўлади.


Ўзбекистонда автомобиль ишлаб чиқариш ҳажми қарийб 44 минг донага камайди — Sof.uz\nЎзбекистонда автомобиль ишлаб чиқариш ҳажми қарийб 44 минг донага камайди\n24.08 08:09 356 Таҳлил\n2021 йилнинг январь-июль ойларида Ўзбекистонда 124 минг 914 дона енгил автомобиль ишлаб чиқарилди. Бу ўтган йилнинг шу даврига нисбатан 25,9 фоиз ёки 43798 тага кам демакдир, дея гувоҳлик бермоқда Давлат статистика қўмитаси ҳисоботи.\nянварь февраль март апрель май июнь июль январь-июль\n2020 22 000 27 014 26 621 21 092 21 198 25 530 25 257 168 712\n2021 5 235 17 141 22 078 20 533 20 807 22 986 16 134 124 914\nКамайиш Damas ва Labo`дан ташқари UzAuto Motors ишлаб чиқараётган қарийб барча моделларга тегишли бўлди. Жумладан Cobalt ишлаб чиқариш 19,1% — 44,9 мингтадан 36,3 минг донагача, Nexia 65,3% — 41,6 мингтадан 14,4 мингтага, Gentra 13,5% — 30,3 мингтадан 26,2 мингтага, Spark 60,3% — 16370 дан 6485 тага.\nDamas ишлаб чиқариш эса 9,6% га — 30,8 мингтадан 33,8 мингтага, Labo 66,8% га — 4521 дан 7542 гача ошди.\nАвтомобиль двигателларини ишлаб чиқаришда ҳам тушиш қайд этилди. Жорий йилнинг дастлабки етти ойида 86,2 минг дона автодвигатель ишлаб чиқарилди (2020 йилнинг шу даврига нисбатан 37,2 фоиз ёки 51 минг донага пасайиш).


Қирғизистон вазири Ўзбекистоннинг картошкага қўйган тўсиқни олиб ташлаганини маълум қилди - Фарғона.Ру ахборот агентлиги\nҚирғизистон вазири Ўзбекистоннинг картошкага қўйган тўсиқни олиб ташлаганини маълум қилди\n18.10.2018 14:53 msk\nҚирғизистонда етиштирилган картофель. Kabar.kg сайти фотоси\nҚирғизистон қишлоқ хўжалиги, озиқ-оқват саноати ва мелиорация вазири Нурбек Мурашев Ўзбекистон қирғиз картошкасини сотиб олишга розилик берганини маълум қилди, деб хабар беради Sputnik.\nАввали фермерлар картошканининг бир килограммини 5-6 сўмдан ($0,07-0,08) сотишига тўғри келиши ёзилганди. Бундан бир йил олдин бу нарх 20 сўм ($0,29) бўлган. Баҳорда Қирғизистон ҳукумати Ўзбекистон қирғиз картошкасини сотиб олишга тайёр эканини маълум қилганди. Қирғизистонда картошка экиладиган майдонлар ҳажми кўпайтирилади. Лекин 15 августда ўзбек томони бесабаб картофель импортини тақиқлаб қўяди. Фермерлар шикоятига Жокоргу Кенеш (парламент) депутати Инина Карамушкина эътибор қаратади. Депутат айрим фермерлар картошкани теришга техника ёлламай тургани, сабаби мавжуд вазиятда бу нарса қимматга тушиши мумкинлигини аниқлаган.\nМурашев таъкидлашича, Ўзбекистон эълон қилган эмбарго баҳорги картошкага нисбатан бўлган, чунки мамлакатда картошканинг ушбу тури жуда кўп тўпланиб қолган. Вазир сўзларига кўра, ўтган ҳафта икки мамлакат мутасаддилари ўртасида ўтказилган музокараларда вазиятга ойдинлик киритилган.\nМурашев картофелнинг бир килоси 5-6 сўмдан сотиб олиниши хабарини инкор қилди ва ҳозирда унинг нархи икки бараварга кўп эканини айтди. Унинг сўзларига кўра, раҳбарлар фермерларга ҳосилни йиғишмай туришни маслаҳат бермоқда, чунки яқин орада нарх янада ортиши мумкин. Бу борада Ўзбекистон билан музокаралар олиб борилмоқда. Мурашев экин майдонлари кенгайтирилгани ҳақидаги маълумотни ҳам нотўғрилигини таъкидлайди. «Ўтган йили 83 минг гектар майдонга картошка экканмиз, бу йил эса — 84 минг гектарга», — деди у.\nАввали саримсоқпиёз ва пиёз маҳсулотларининг ҳам нархи тушиб кетгани тўғрисида хабарлар пайдо бўлганди. Фермерларнинг Россия ва Қозоғистонга маҳсулотларни сотиши борасида муаммолар юзага келган. Умуман олганда Қирғизистонда дефляция кузатилмоқда, январь-сентябрь ойларида барча товарларнинг нархи 1,1 фоизга пасайган. Озиқ-овқатлар нархи 30 фоизга арзонлашган, маҳсулотлар орасида сабзавотларнинг нархи анчагина тушиб кетган.